Prikaz presude u predmetu Almaši protiv Srbije, broj 21388/15\nEvropski sud za ljudska prava (u daljem tekstu: Evropski sud) je 8. oktobra 2019. godine doneo presudu u predmetu Almaši protiv Srbije, broj 21388/15.\nPodnosilac predstavke se žalio u skladu sa članom 3. Evropske konvencije za zaštitu ljudskih prava i osnovnih sloboda (u daljem tekstu: Konvencija) na zlostavljanje policije 18. aprila 2011. godine i naknadno nesprovođenje istrage od strane Države o ovom incidentu. Podnosilac predstavke se takođe žalio i na osnovu člana 6. stavova 1. i 3(v) Konvencije smatrajući da je njegova osuda zasnovana na njegovom priznanju koje je dato nakon zlostavljanja policije i u prisustvu advokata koji mu je dodeljen od strane policije sa spiska advokata, na koji način je prekršeno njegovo pravo na pravnu pomoć po ličnom izboru.\nU konkretnom slučaju, podnosilac predstavke je u krivičnom postupku pred Osnovnim sudom u Subotici oglašen krivim za krivično delo nedozvoljeni prelazak granice i krijumčarenje ljudi i osuđen je na godinu dana zatvora.\nPrilikom donošenja odluke, domaći sud se pozivao, između ostalog, na priznanje podnosioca predstavke od 18. aprila 2011. godine, na izjave saoptuženog, S.Š.,kao i na identifikaciju podnosioca predstavke od strane N.S. U domaćoj presudi je dalje navedeno da su procesna prava podnosioca predstavke u spornom krivičnom postupku u potpunosti ispoštovana u pogledu izbora branioca, kao i drugih stvari, te je iznet stav da nije bilo uverljivih dokaza o zlostavljanju podnosioca u policijskom pritvoru.\nU tom smislu prvostepeni sud je smatrao da je nepotrebno saslušanje svedoka lekara koji je pregledao podnosioca predstavke 19. aprila 2011. godine i da se navedene povrede „ne mogu povezati“ sa ispitivanjem podnosioca predstavke od 18. aprila 2011, posebno s obzirom na izjave svedoka koji su ga videli neposredno nakon ispitivanja u policiji i koji su negirali bilo kakvo zlostavljanje, kao i da je sam zdravstveni pregled obavljen sa zakašnjenjem. Takođe, domaći sud je zaključio da nije bilo potrebe da se sasluša tadašnja partnerka podnosioca predstavke koja ga je navodno videla nakon spornog saslušanja, s obzirom na obilje drugih dokaza povodom tog pitanja.\nVlada je u svojoj odbrani pred Evropskim sudom tvrdila da nema dokaza da je podnosioca predstavke ikada policija zlostavljala ili zastrašivala, niti da je bilo procesnih ili drugih nedostataka u osporenom krivičnom postupku ili u ukupnom ponašanju srpskih organa u vezi sa ovim slučajem.\nI NAVODNA POVREDA ČLANA 3. KONVENCIJE - procesni aspekt\nPodnosilac predstavke je naveo da nije sprovedena odgovarajuća zvanična istraga o njegovim navodima o zlostavljanju od strane policije, uprkos činjenici da ih je lično predstavio istražnom sudiji i javnom tužiocu (tj. licem u lice) i da je dostavio lekarski izveštaj o povredama nadležnim organima.\nEvropski sud je u presudi naveo da, bez obzira na metod istrage, nadležni organi moraju postupati čim se uloži zvanična pritužba. Istraga se mora se pokrenuti i ukoliko postoje dovoljno jasni pokazatelji da je izvršeno zlostavljanje čak i kada, strogo govoreći, nije podneta nikakva pritužba u tom smislu.\nEvropski sud dalje smatra da je pritužba podnosioca predstavke o zlostavljanju od strane policije bila takve prirode da je zahtevala efikasnu zvaničnu istragu, primećujući da, čak i ako nije bilo dovoljno dokaza koji su ukazivali na to da je podnosilac predstavke zaista pretrpeo zlostavljanje, i dalje može da se pojavi procesna obaveza istrage, naročito kada, kao što je u ovom slučaju, postoji potencijal za zloupotrebu u kontekstu pritvora.\nEvropski sud je zaključio da organi Tužene države nisu sproveli efikasnu zvaničnu istragu o navodima koje je izneo podnosilac predstavke u vezi sa zlostavljanjem i da je, shodno tome, došlo je do povrede člana 3. Konvencije u procesnom delu.\nII NAVODNA POVREDA ČLANA 3. KONVENCIJE - materijalni aspekt\nEvropski sud je primetio da niko od svedoka koji su svedočili o izgledu podnosioca predstavke nakon davanja iskaza u policiji, nije primetio na njemu bilo kakve povrede i da postoje izvesne nelogičnosti u postupanju podnosioca predstavke nakon izglaska iz policijskog pritvora koje se tiču lekarskog pregleda i predaje izveštaja o povredama mesec dan nakon puštanja iz pritvora. Imajući u vidu i da istraga koju su sami domaći organi sproveli nije u potpunosti razjasnila relevantne činjenice, Evropski sud je naveo da ne može da utvrdi da li je podnosilac predstavke zlostavljan kao što tvrdi i samim tim je našao da nije došlo do povrede materijalnog aspekta člana 3. Konvencije.\nIII NAVODNA POVREDA ČLANA 6. STAVOVA 1. i 3(v) KONVENCIJE\nU krivičnom postupku, Osnovni sud je iz spisa predmeta izuzeo sporan iskaz podnosioca predstavke od 18. aprila 2011. godine na osnovu toga što zvanični zapisnik sačinjen tom prilikom ne sadrži izričitu izjavu podnosioca predstavke o tome da li je hteo da angažuje advokata po sopstvenom izboru ili je umesto toga bio spreman da prihvati advokata koji je imenovan od strane države. Umesto toga, zapisnik je samo ukazivao da je podnosilac predstavke bio obavešten o svojim procesnim pravima u tom pogledu. Međutim, ovaj deo presude je Apelacioni sud ukinuo navodeći da je podnosilac predstavke prilikom davanja spornog iskaza jasno prihvatio imenovanje advokata po službenoj dužnosti, o čemu svedoči njegova saradnja sa pomenutim advokatom, spremnost da da izjavu u njenom prisustvu i odsustvo bilo kakvih primedbi u vezi s tim 18. aprila 2011. godine.\nEvropski sud je u potpunosti podržao razloge koje je predočio Apelacioni sud dodavši još jedan razlog a to je da podnosilac predstavke, u svakom slučaju, od trenutka pretresa svoje kuće do davanja iskaza u policiji nije izneo svoje navodne želje da lično angažuje advokata.\nEvropski sud je naveo da, s obzirom na raspoložive dokaze, ne može zaključiti da je podnosilac predstavke bio ograničen u svom slobodnom izboru branioca, što stoga čini nepotrebnim da se Evropski sud i dalje bavi pitanjem da li je bila ugrožena pravičnost krivičnog postupka u celini, na bilo koji način i da samim tim nije došlo do povrede člana 6. stavova 1. i 3(v) Konvencije.\nEvropski sud je odbacio zahtev podnosioca za naknadu štete prema članu 6. stavovoma 1. i 3(v) Konvencije koji se tiče ponovnog pokretanja predmetnog domaćeg postupka i zahteva za naknadu koji se odnosi na materijalni aspekt člana 3. Konvencije, jer u tom pogledu nije utvrdio nikakvu povredu Konvencije.\nEvropski sud je, uzimajući u obzir prirodu procesne povrede člana 3. Konvencije, dodelio iznos od 3.000 evra podnosiocu predstavke lično, odbivši zahtev advokata podnosioca predstavke da se njemu isplate i naknada nematerijalne štete i naknada za troškove postupka.\nDELIMIČNO IZDVOJENO MIŠLjENjE SUDIJE KELER\nSudija Keler se nije saglasila sa većinom u pogledu pritužbe podnosioca predstavke na nepostojanje pravičnosti u krivičnom postupku koji je pokrenut protiv njega.\nNaime, sudija Keler je navela da su domaći sudovi prihvatili prećutno (implicitno) pristajanje podnosioca predstavke u toku njegovog ispitivanja kao posredni dokaz odluke da prihvata usluge advokatice R.R uprkos tvrdnji podnosioca predstavke da ga je policajac ošamario pre dolaska R.R. i njegovog svedočenja da je isti službenik bio prisutan tokom njegovog razgovora sa advokaticom.\nSudija Keler je zaključila da pristup koji su usvojili nacionalni apelacioni sudovi i koji je Evropski sud sada odobrio pruža zaštitu koju Konvencija pruža onima koji su osumnjičeni za zločin „teorijski ili iluzorno“, a ne „praktično i efektivno“. Istakla je da pojedinci mogu donositi implicitne odluke u vezi sa svojim pravnim zastupanjem i u takvim slučajevima nacionalni organi se moraju osloniti na posredne dokaze, uključujući njihovo ponašanje, da bi uočili takve odluke. Međutim, istakla je sudija Keler, ako se to čini neoprezno, na osnovu dokaza koji su dvosmisleni kao što su dokazi u ovom slučaju i suočavanjem sa uverljivom tvrdnjom koja dovodi u pitanje dobrovoljnu prirodu ponašanja podnosioca predstavke, stvara se mračna mogućnost da se prava koja su osigurana Konvencijom ne poštuju kada pojedinci ćute iz straha. Zbog toga je, po njenom mišljenju, u ovom predmetu došlo do povrede člana 6. stavova 1. i 3(v) Konvencije.


Ispred Hrama Svetog Save oko 150 događaja - Beograd - Dnevni list Danas\nPočetna » Beograd » Ispred Hrama Svetog Save oko 150 događaja\nBesplatni programi za decu i mlade u januaru\n0Piše: B. I. 28. decembra 2018. 23.33\n– Svetogorska ulica, deo Makedonske i Skadarlija postaće u vreme „Ulice otvorenog srca“ centar humanitarnih aktivnosti našeg grada, pošto će manifestacija biti posvećena projektu „Doktori klovnovi”, najavio je član Gradskog veća Fadilj Eminović.\nOn je napomenuo da će „Ulica otvorenog srca“ biti održana u još nekoliko opština, a ujedno najavio Božićni koncert u Dečjem kulturnom centru u subotu 12. januara.\n– U pitanju su popularne novogodišnje i božićne pesme u izvođenju trenutno najaktuelnijih izvođača muzike za decu i dečijih horova. Istog dana u atrijumu DKC-a biće održan „Novogodišnji sajam – kreativne radionice za decu”. Deset dana kasnije – 22. januara, povodom obeležavanja dana Svetog Save, biće upriličena manifestacija „Pojte i utrojte” koja će imati muzički i dramski segment. To je program namenjen organizovanim grupama dece iz beogradskih osnovnih škola– dodao je Eminović.\nOn je naglasio da je od 4. do 28. januara, u organizaciji Omladinskog pozorišta DADOV na platou ispred hrama Svetog Save, planirana realizacija oko 150 programa.\nEminović je istakao će deca i mladi do kraja januara na klizalištu na Trgu Nikole Pašića, pored besplatne škole klizanja, moći da uživaju u dečjim predstavama, nastupu dečijih horova, koncertima, maskenbalu, ali i nastupu mađioničara.\nCrveni nos za pomoć bolesnoj deci\n– Kupovinom i nošenjem klovnovskog nosa tokom trajanja manifestacije „Ulica otvorenog srca“ svi će imati priliku da postanu deo humanitarne akcije koja bolesnoj deci donosi nadu, radost i vreća osmeh na lice, rekao je Eminović i nagovestio da će manifestaciji prisustvovati specijalni gosti grada Beograda, kojima će biti uručeno „Srce Beograda“.\nbeograd, novi sad, prazniciBeograd


Danas je Miralem Galijašević, premijer Zeničko-dobojskog kantona održao sastanak sa članovima Kantonalnog koordinacionog tima za prevenciju i suzbijanje pandemije nove gripe. Miloš Kuzmanović, ministar zdravstva, Alija Strika, direktor Kantonalne bolnice, Jasminka Uzunović, epidemiolog Kantonalnog zavoda za javno zdravstvo i Lejla Čalkić, šef Infektivnog odjela Kantonalne bolnice izvjestili su premijera o dosad obavljenim pripremama za prevenciju i sprečavanje širenja pandemije nove gripe. Tačnije, još od maja ove godine, sve zdravstvene ustanove na području Kantona, izvršile su edukaciju zdravstvenih radnika, distribuirani su propagandni materijali na sve općine, te se na brojne druge načine javnost nastojala upoznati sa svojstvima i načinima liječenja nove gripe.\nPrema najnovijim informacijama, trenutno na Infektinvom odjelu Kantonalen bolnice, hospitalizirano je 18 pacijenata od kojih je 17 oboljelih od sezonske gripe, a jedna osoba oboljela od nove gripe, nakon hospitalizacije i oporavka, upućena je na kućno liječenje. Direktor Kantonalne bolnice izvjestio je premijera Galijaševića da je sve spremno za teže slučajeve pacijenata koji bi bili respiratorno ugroženi,odvojena je posebna prostorija za liječenje od nove gripe, a nabavljen je i dovoljan broj lijekova. Pored toga, za liječenje sezonske gripe Ministarstvo zdravstva Ze-do kantona nabavilo je određenu količinu vakcina, a nabavku vakcina protiv nove gripe vrši federalno Ministarstvo zdravstva. Svi doktori na ovom sastanku izjavili su da je situacija na području Ze-do kantona pod kontrolom, kad je u pitanju broj oboljelih pacijenata od sezonske i nove gripe, a na njihovom suzbijanju radi više timova osnovanih još tokom ljeta 2009. Naime, na praćenju i poduzimanju adekvatnih mjera protiv pomenutih bolesti, angažovani su Koordinacioni tim za prevenciju gripe Ze-do kantona, zatim Međukantonalni tim, sastavljen od stručnjaka Zeničko-dobojskog i Srednjobosanskog kantona kao i tim Kantonalne bolnice Zenica.\nPremijer Galijašević izrazio je zadovoljstvo već poduzetim mjerama i aktivnostima na opremanju bolnice i prilagođavanju organizacije rada u slučaju hospitaliziranja većeg broja slučajeva oboljelih od nove ili sezonske gripe. On je također istakao kako Vlada Ze-do kantona aktivno prati situaciju vezanu za moguću pojavu ove bolesti na našem području i također poduzima mjere kako bi se maksimalno spriječilo njeno širenje.\nLjekari ističu da je u prevenciji oboljevanja od nove ili sezonske gripe bitno da građani nastoje što više ojačati prirodni imunitet organizma, što manje ići na javne skupove te povesti računa o vlastitoj i higijeni svojih ukućana. Za sve ostale informacije o tome kako se zaštititi protiv eventualnog obolijevanja od ovih bolesti, građani se mogu obratiti u nadležne domove zdravlja ili ambulante porodične medicine.


- Svakog dana svi smo svedoci sve većeg zagađenja vazduha, a Beograd se čak našao na listi deset najzagađenijih gradova. Uvođenjem električnih automobila želimo da damo svoj doprinos smanjenju emisije štetnih gasova i da pomognemo da Beograd i Srbija budu zdravije mesto za život - kazao je Vučić predstavljajući električnu flotu, njihove prednosti i kvalitete.\nOn je istakao da je CarGo poznat po novitetima i inovacijama i da pored električnih "jaguara", CarGo flotu čini i veliki broj hibrida koji su ranije nabavljeni, a koji imaju malu potrošnju i inovativnu tehnologiju za smanjenje količine izduvnih gasova.\nVučić je naglasio da CarGo planira da još više investira i da će građani tek videti novitete, a da je nabavkom više od 150 automobila visoke kategorije napravljen ogroman iskorak za Beograd.\n- Mi bismo i više investirali da nam svakoga dana karteli ne stavljaju klipove u točkove, ne šalju namerno inspekcije i izmišljaju postupke, čiji je jedini cilj da zaustave naš razvoj. Čekamo šta će sledeće da izmisle, koju drakonsku kaznu da izmaštaju, ali ni to im neće pomoći, razvoj i napredak je nezaustavljiv - izjavio je on.\nPrema njegovim rečima, CarGo je tu da svim svojim članovima koji pružaju uslugu da podršku, odlične uslove i novu, ekološku i čistu flotu za sve druge članove.\n- Moram da napomenem da Udruženje CarGo broji vše od 800.000 članova, što je dokaz koliko CarGo vredi i koliko je potreban Beogradu i ostatku Srbije. Zbog naše dece, njihove budućnosti i zdravije i zelenije Srbije biće još više električnih automobila i hibrida - istakao je Vučić.


Izetbegović se sastao sa ambasadorom Irana Ghelichkhanom\nObjavljeno: 05.01.2022. u 16:53\nPredsjednik Stranke demokratske akcije (SDA) Bakir Izetbegović sastao se danas sa ambasadorom Islamske Republike Iran u Bosni i Hercegovini Gholamrezom Alimohammadom Ghelichkhanom.\nNa sastanku je razgovarano o aktuelnoj situaciji u Bosni i Hercegovini, sa posebnim fokusom na protivustavne aktivnosti vlasti u entitetu RS, kojima se narušava Dejtonski mirovni sporazum.\nZajednički je istaknuta potreba korištenja svih političkih i diplomatskih potencijala kako bi se zaustavilo podrivanje ustavnopravnog poretka, te sačuvali mir i stabilnost u Bosni i Hercegovini i regiji.\nIzetbegović je upoznao ambasadora Ghelichkhana sa sadržajem dosadašnjih razgovora o izmjenama Ustava i Izbornog zakona BiH, naglasivši pri tome važnost pronalaska kompromisnog rješenja koje bi podrazumijevalo uklanjanje postojećih blokada u Federaciji BiH i reduciranje ovlasti i nadležnosti Doma naroda FBiH isključivo na zaštitu vitalnih nacionalnih interesa.\nSaopćenje SDABakir Izetbegović\nIzetbegović: Učinićemo sve na očuvanju mira i stabilnosti\n(VIDEO) Džaferović: Tužilaštvo može zaustaviti Dodika koji koordinira sa Vučićem! Potrebno nam je snažnije prisustvo NATO-a I EUFOR-a


Dok naši MEDIJI ćute, evo kako su STRANI izveštavali o protestu - Radio Košava\nDok naši MEDIJI ćute, evo kako su STRANI izveštavali o protestu\n"Frans pres" navodi da je pokret protiv Vučića dobio na snazi i da je četvrte uzastopne subote protiv predsednika Srbije šetalo oko 25.000 ljudi.\nDemonstranti su, navodi "AFP", prošetali bez stranačkih obeležja centrom Beograda u dobroj atmosferi, neki su uzvikivali “Vučiću, lopove”, dok su drugi nosili transparente na kojima je pisalo “Dosta laži”.\n"Frans pres" dodaje da Vučića, kog opisuje kao bivšeg ultranacionalističkog ekstremistu koji je postao proevropski centrista, često optužuju za gušenje medija i civilnog društva.\n"AFP" podseća da "Evropski parlament" u najnovijem izveštaju “snažno ohrabruje srpske vlasti” da “poboljšaju situaciju u oblasti slobode izražavanja i slobode medija” u zemlji.\n"Rojters" je u vesti o protestu naveo da su hiljade ljudi uzvikivale “Vučiću, lopove” dok su mirno šetale centrom grada na četvrtom protestu u isto toliko nedelja.\nDemonstranti zahtevaju medijske slobode i prestanak napada na novinare i opozicione političare, navodi "Rojters".\nAgencija sa sedištem u Londonu dodaje da pristalice opozicionog "Saveza za Srbiju" govore da je Vučić autokrata i da je njegova stranka korumpirana, što oni, kako se navodi, oštro negiraju.\n"Rojters" navodi da Vučićeva "Srpska napredna stranka" ima podršku 53,3 odsto birača, prema oktobarskom istraživanju "CESID"-a, a da opozicija, ako izađe na izbore ujedinjena, može da računa na oko 15 odsto glasova.\n"Glas Amerike" je detaljno izvestio o protestu i naveo da su demonstranti, između ostalog, tražili ostavku ministra policije Srbije Nebojše Stefanovića.\n"Pre početka šetnje, okupljenima se na "Platou" ispred "Filozofskog fakulteta" obratio glumac Branislav Trifunović koji je rekao da bi Nebojša Stefanović trebalo da izbroji koliko ima ubistava u ovom gradu i zemlji, umesto što na slikama broji koliko je ljudi učestvovalo u protestu" naveo je "Glas Amerike".\nTrifunović je građanima poručio da ukoliko ih pitaju ko je organizovao protest, odgovore – predsednik Srbije Aleksandar Vučić, jer kako je istakao, “da nije njega ne bi bilo protesta”, preneo je "Glas Amerike".\nIzvor: Dnevno.rs / Foto: BETAPHOTO-EMIL, VAS-EV


Vihor, Sablja, Grom: Zašto akcije policije imaju ove nazive i koliko su uspešne? VIDEO | SC Radar\nVihor, Sablja, Grom: Zašto akcije policije imaju ove nazive i koliko su uspešne? VIDEO\nVeć smo navikli da posle nekog ubistva policija pokrene akciju “Vihor”. A šta je ona? Kako takve akcije dobijaju nazive i koliko su uspešne?\nOvom temom bavila se TV Prva.\nJoš nema šifrovano ime, ali vlasti najavljuju novu, veliku akciju protiv organizovanog kriminala. Do sada smo videli mnogo akcija policije sa čudnim nazivima, ali naziv koji najčešće čujemo u javnosti je pokretanje akcije Vihor.\n“Ta akcija Vihor u praksii ima više psihološki efekat, to znači da svaka patrola zna šta da radi, gde da se parkira kako da se postavi, gde da blokira najvažnije saobraćajnice, nekoliko sati posle teškog kriminalnog dela, oni zaustavljaju sva vozila sva sumnjiva lica izvode napolje proveravaju lične karte da li imaju dosijee, pretresaju automobile ali do sad nismo videli u praksi konkretno da je ta akcija dala rezultate”, kaže novinar Mladen Radulović.\nVihor je prvi put u Srbiji pokrenut posle ubistva načelnika resora javne bezbednosti Radovana Stojičića Badže ’97. godine.\nInače, davanje naziva policijskim akcijama u Srbiji počelo je 1921. godine. Tu praksu kod nas je uveo švajcarski kriminolog Arčibald Rajs, koga mnogi smatraju rodonačelnikom moderne srpske policije. Кao prvi direktor policijske škole, Rajs je generacijama učenika u Srbiji prenosio svoja iskustva s Univerziteta u Lozani.\nNajpoznatija akcija srpske policije je svakako akcija Sablja, sprovedena posle ubistva premijera Zorana Đinđića 2003 godine. Tada su uhapšeni i ubijeni organizatori i izvršioci atentata, dok se ostatak Zemunskog klana razbežao. Rasvetljeno je i ubistvo Ivana Stambolića, a Srbija je dobila i prvog zaštićenog svedoka u tom periodu. I pored svih tih uspeha, mnogi i ovu akciju policije smatraju neuspešnom, jer je tokom nje uhapšeno više hiljada osumnjičenih za razna krivična dela, i većina ih je posle puštena bez suđenja, odnosno nisu osuđeni. Neki su posle dobro naplatili od države vreme koje su proveli u zatvoru.\nКriminalci ponekad imaju svoje insajdere u policiji pa je zbog toga, smatraju stručnjaci, dobro dati neki neutralan naziv akciji, da se ne bi moglo predvideti koga nadležni istražuju. U jesen 2009. izvršen je veliki udar na narko-bande nazvan Morava, kada je tokom jedne noći pohapšeno više od 650 dilera droge.\n“Osim toga imamo akciju Rezač kada je 2015. palo 80 osumnjičenih za izvršenje kriminalnih dela u privredi, odnosno teške malverzacije u privrednim i ekonomskim tokovima a znamo da su neke akcije toliko tajne. Setimo se samo hapšenja Ratka Mladića, kada čak ni sam tadašnji ministar unutrašnjih poslova Ivica Dačić nije znao ništa o toj akciji koju je sprovodila BIA u saradnji sa nekim određenim tajnim strukturama”, navodi Radulović.\nAkcija Grom, koju je policija sprovela da bi uhapsila dilere narkotika imala je i svoj nastavak. Iako je uobičajeno da svaka akcija ima drugačiji naziv, tada je nazvana jednostavno Grom 2.


Zaharova: Prag nema osnova da optuži Moskvu za Vrbjetice\nTanjug 25. aprila 2021. 17:00\nMOSKVA – Prag nema osnova da optuži Rusiju da je umešana u incident u Vrbjeticama 2014. godine, izjavila je danas portparolka ruskog Ministarstva spoljnih poslova Marija Zaharova.\n„Tokom poslednjih sedam godina istrage, vlada (Češke) nije imala osnova, a kamoli bilo kakav dokaz, za davanje takvih izjava“, rekla je ona u intervjuu za televiziju Rosija-1, preneo je Tas s.\nPrema njenim rečima, pokazalo se da su postojala skladišta koja nisu bila pod kontrolom vlade te zemlje, niti zvaničnih struktura u Češkoj.\n„Najčudnija stvar u ovome je, kao što sledi iz medijskih izveštaja, naročito iz zapadnih medija, da je privatna kompanija u vlasništvu državljanina članice NATO, tačnije Bugarske, poslovala u Češkoj“, istakla je Zaharova.\nPredsednik Češke Miloš Zeman u obraćanju naciji putem televizije rekao ranije danas da dokaz da su neki ruski agenti bili prisutni u skladištu municije u selu Vrbjetice 2014. godine nije pomenut u izveštaju češke bezbednosno-informativne službe.\nTada su poginule dve osobe u eksploziji, a Češka je ušla u diplomatski sukob sa Rusijom zbog prvobitne informacije o navodnom učešću ruskih agenata.\nZeman je rekao da postoje dve verzije uzroka eksplozije.\nJedna je neprofesionalizam radnika skladišta, a druga delovanje agenata stranih tajnih službi.\nPredsednik Češke je naveo da ranije nije bio obavešten o mogućoj umešanosti Rusije u incident.\nZaharova je kazala i da Prag mora da kaže svetu šta je tačno bilo\nčuvano u depoima u selu Vrbjetice.\n„Prema izveštajima nemačkih masovnih medija i opet, ovo je pitanje Pragu, u depoima su se nalazile nagazne mine“, rekla je ona i dodala da države potpisnice Konvencije o protivpešadijskim minama ne mogu da drže takvo oružje na svojoj teritoriji.


20. 07. 2010.| 09:36 Leskovac ponudio lokacije za izgradnju stanova i lokala - Investitorima na raspolaganju 10.500 kvadrata\nPrvi put posle skoro dve decenije Direkcija za urbanizam i izgradnju Leskovca ponudila je na licitaciji investitorima četiri lokacije na kojima će po tačno utvrđenim uslovima moći da za tr�i�te sazidaju 10,5 hiljada kvadrata stanova i lokala. Početne cene zavise od lokacije i dozvoljene kvadrature tako da je najveću početnu cenu, 66 miliona dinara, ima lokacija na uglu ulice Đuro Salaja i Jelene Kostića gde se planira vi�espratnice povr�ine pet hiljada kvadrata.\nNa lokaciji Kralja Petra, odnosno Stara autobuska stanica, gradiće se poslovni objekat povr�ine 2,3 hiljade kvadrata. U ulici Učitelja Josića kod vile "Pepeljuga" stambeno poslovni objekat povr�ine 1,2 hiljade kvadrata a u naselju �pitalj porodične vi�espratnice povr�ine dve hiljade kvadrata.\nOd interesovanja kupaca zavisiće koliko će se novca, od početnih 130 miliona dinara, sliti u gradsku kasu.\nDragana Sto�ić, pomoćnica gradonačelnika za urbanizam i komunalno stambene poslove ka�e da se ovim uvodi red u haos koji je bio prisutan kod ovakvih investicija. Navodi da je reč o veoma atraktivnim lokacijama.\n- Cilj nam je da za�titimo investitore od problematičnih situacija. Obično su morali da sami otkupljuju privatne parcele i da onda imaju velike probleme dok svoje projekte usaglase sa uslovima koje moraju ispuniti. Sada dobijaju čistu i transparentu situaciju - ka�e pomoćnica gradonačelnika i ističe da je veliko interesovanje građevinskih preduzeća iz Leskovca ali i iz cele Srbije.


OPĆINA STARI GRAD, GRAD SARAJEVO I KOMPANIJA PHILIP MORRIS ZAKLJUČILI SPORAZUM O REALIZACIJI UNSMOKE SARAJEVO MURALA | Hayat.ba\nMural, koji će biti oslikan u neposrednoj blizini sarajevske Katedrale, bit će tek jedan od nekolicine murala širom svijeta, oslikanih inovativnom pro-ekološkom tehnologijom.\nU ime Općine Stari Grad Sarajevo sporazum je potpisao općinski načelnik mr Ibrahim Hadžibajrić koji je izrazio zadovoljstvo što ovakva inicijativa kreće baš iz Starog Grada.\nOslikavanjem ovog murala općinu Stari Grad pozicionirat ćemo među svjetske lokacije gdje je korištena ova inovativna tehnologija. Izborom lokacije na Trgu fra Grge Martica u samom centru Sarajeva mural ne samo da će slati poruku koliko je važno da radimo na smanjivanju negativnih uticaja, nego će i doprinijeti ljepšem izgledu zgrade i lokacije na kojoj će se nalaziti,” izjavio je načelnik Hadžibajrić.\nVeoma je važno da pošaljemo poruku da ovaj grad može biti ljepši, čistiji i zdraviji za sve građane, kao i goste. Kao što je važno i da radimo na iznalaženju alternativnih rješenja i smanjenju zagađenosti kako bismo stvorili što ugodniju sredinu za život naših građana – poručila je gradonačelnica Karić.\nMural UNSMOKE Sarajevo je nastavak naših napora i nastojanja da osiguramo kvalitetniju životnu sredinu, omogućavajući da građani Sarajeva i svi njegovi posjetioci udišu čistiji vazduh, koji sigurno zaslužuju. Inicijativa koju smo započeli prošle godine sadnjom drvoreda i žive ograde, te ovogodišnji mural su odraz naših želja da, ovog puta upotrebom inovativnih boja, potaknemo obične građane, ali i institucije i kompanije, da razmisle o novim, alternativnim načinima za smanjenje štetnosti u ovom i svim ostalim aspektima života. Sarajevo, kao jedan od najzagađenijih gradova svijeta, zaista zaslužuje ovakvu inicijativu, i sretan sam da vidim da je naša prethodna aktivnost ponukala brojne kompanije i organizacije u BiH da otpočnu sopstvene aktivacije pošumljavanja. Nadam se da će naš mural biti bar podjednako inspirativan – izjavio je Srđan Lazović, direktor Philip Morrisa za BiH i Crnu Goru.


Otvorena zelena poslanička kancelarija - Ekologija e-magazin : Ekologija e-magazin\nŽeljko Stanković — 23. April 2013.\n“Zelena poslanička kancelarija”, koja će se u komunikaciji sa gradjanima i saradnji sa nevladinim sektorom baviti “zelenim” temama, otvorena je danas u Beogradu, saopštila je stranka Zeleni Srbije.\nKancelarija će se baviti svim “zelenim” temama – zaštitom životne sredine, zelenom ekonomijom i održivom razvojem, pitanjima zdravlja i poboljšanja kvaliteta života, zaštitom ljudskih prava i sloboda, promovisanjem nauke, obrazovanja, nenasilja i drugim pitanjima od značaja za gradjane.\n“To će biti mesto gde će gradjani i gradjanke imati priliku da direktno komuniciraju sa Narodnim poslanikom, iznesu otvoreno svoje mišljenje, ukažu na probleme ali i daju sugestije i predloge za zakonodavni rad poslanika”, rekao je na otvaranju Ivan Karić, navodi se u saopštenju.\nKarić je istakao da se “nada da će svi poslanici otvoriti kancelarije za gradjane, tako učiniti svoj rad transparentnijim i približiti se pravom značenju insititucije Narodnog poslanika – da poslanik izabran od naroda u Skupštini izražava volju i interese gradjana”, dodaje se u saopštenju Zelenih.\nTags: poslanička kancelarijazeleni srbije\nNext post Revolucija na pomolu: Hrana od drveta\nPrevious post Zelena revolucija


NSinfo: Odlaze u zemlje EU - Srbiji nedostaje 6.000 profesionalnih vozača\nOdlaze u zemlje EU - Srbiji nedostaje 6.000 profesionalnih vozača\nUdruženje poslodavaca u drumskom saobraćaju odlučilo je da\nzatraži zakonske izmene kako bi se pomerila starosna granica za profesionalne vozače, jer Srbiji trenutno nedostaje 6.000 upravo takvih profesionalnih vozača.\nO ovome se, između ostalog, razgovaralo na sastanku Poslovnog udruženja drumskog saobraćaja "Srbijatransport" Beograd koji je u utorak održan u Lastinom Autocentru u Beogradu.\nKljučna tema bila je upravo nedostatak profesionalnih vozača i inicijativa za izmenu Zakona o bezbednosti saobraćaja na putevima, u smislu korekcije starosne granice za profesionalne vozače.\nU Konstatovano je i da veliki broj profesionalnih vozača odlazi iz Srbije, ali i da ekonomska održivost transportnih preduzeća saobraćajnog sistema Srbije i logističke saobraćajne podrške društvu u velikoj meri zavise od profesionalnih vozača autobusa i teretnih vozila.\nVozači, kako je rečeno, najčešće odlaze u zemlje EU, pa tako trenutno ima 14 agencija koje prikupljaju dokumentaciju vozača za rad u inostranstvu. One im organizuju odlazak i polaganje za SPS sertifikate u Vinkovcima, gde sve to mogu da završe za dva dana.\nTakođe, rečeno je da od Nove godine Nemačka planira da otvori granice za vozače sa "si-pi-si" (SPS) sertifikatom.\nGrađansko udruženje poslodavaca drumskog saobraćaja je zato odlučilo da podrži inicijativu o hitnoj izmeni Zakona o bezbednosti saobraćaja na putevima, kojom bi se pomerila starosna granica za pristup profesiji profesionalnog vozača na 18 godina za C i CE kategorije, odnosno 20 godina za D i DE kategoriju vozila.\nOvo bi podrazumevalo da se uvede Probna dozvola C, CE, D i DE, ili dozvola za unutrašnji saobraćaj C,CE,D i DE, a koja bi važila samo unutar teritorije Srbije.\nJovica Vasiljević iz Sekretarijata za javni prevoz Beograda je kazao da do kraja sledeće godine svi profesionalni vozači u Srbiji treba da dobiju sertifikat za upravljanje motornim vozilima u Evropi poznat kao "si-pi-si". Oni će, dodao je, po pravilniku koji je na usvajanju u Ministarstvu saobraćaja, dobiti licencu besplatno na 5 godina bez naknadne obuke.\nSastanku su prisustvovali direktori velikih prevozničkih kompanija u Srbiji: SP Laste, Arrive Litas, Nišš- ekspresa, GSP-a Beograd, Srboeksporta, Suboticatransa, Grasa iz Novog Sada, poslovnog udruženja Panontransporta, kao i predstavnici Gradskog sekretarijata za javni prevoz grada Beograda i predstavnici Sekretarijata za saobraćaj svih većih gradova u Srbiji.\nDomaćin sastanka bio je Toni Gajić, generalni direktor SP Lasta, a predstavnici Ministarstva građevinarstva, saobraćaja i infrastrukture, kao i Agencije za bezbednost saobraćaja, nisu se odazvali pozivu na ovaj skup, saopšteno je iz SP Laste.\n... ap vojvodina, evropa, gradski prevoz, Novi Sad, posao, srbija


Šef britanske diplomatije odao počast ubijenima u genocidu u Srebrenici Ministar vanjskih poslova Velike Britanije Jeremy Hunt obilježio je 24. godišnjicu genocida u Srebrenici odajući počast žrtvama ubijenim u jednom od najvećih zločina počinjenih u Evropi nakon Drugog svjetskog rata\n11. 07. 2019. u 15:28 FENA\nViše od 8.000 većinom muškaraca, mladića i dječaka su bili žrtve brutalnog čina genocida u i oko Srebrenice, a Hunt je danas istaknuo značaj rada na pitanjima naslijeđa Srebrenice tako što će se osigurati da počinioci snose odgovornost.\nPozdravio je i snažnu poruku historijske presude koja je ove godine donijeta po apelaciji u slučaju Radovan Karadžić (bivši predsjednik bosanskohercegovačkog entiteta Republika Srpska) kojom se potvrđuje da se pravda ne može izbjeći.\nMeđunarodni rezidualni mehanizam za krivične sudove (MRMKS) donio je presudu kojom se bivšem lideru bosanskih Srba Radovanu Karadžiću kazna od 40 godina zatvora povećava na doživotnu kaznu zatvora.\nTu odluku suda Hunt je nazvao historijskom, kazavši da je to pravičan i važan podsjetnik da oni koji počine užasne zločine neće proći nekažnjeno, saopćeno je iz Ambasade Velike Britanije u BiH.\n- Danas, 24 godine nakon srebreničkog masakra, moramo odati počast stradalim, njihovim porodicama i zajednicama, čiji životi su okrutno i nepovratno promijenjeni. Važno je da se nastavimo suprotstavljati i osuđivati svaki pokušaj negiranja zločina koji se desio u Srebrenici - dodao je.\nNaglasio je da Ujedinjeno Kraljevstvo ostaje posvećeno pružanju pomoći regionu u prevazilaženju naslijeđa prošlog konflikta, te izgradnji mirnije, prosperitetnije i stabilnije budućnosti za sve, ali to mora uključivati i borbu za pravdu za žrtve.\nNaveo je i da Ujedinjeno Kraljevstvo podržava rad MRMKS i drugih organizacija u traženju pravde, pružanju podrške preživjelim i nastojanjima da se nađu i identificiraju osobe koje se još vode kao nestale nakon konflikta u regionu.\nNa prošlosedmičnom Samitu o zapadnom Balkanu u Poznanu, premijerka Theresa May i državni ministar za Evropu i Amerike Alan Duncan podsjetili su lidere zapadnog Balkana i Evrope na zajedničku odgovornost poštivanja vrijednosti i provedbe obaveza dogovorenih u Zajedničkoj deklaraciji o ratnim zločinima i nestalim osobama koja je potpisana na Samitu o zapadnom Balkanu održanom 2018. godine u Londonu.\nNa samitu koji je 2018. godine održan u Londonu, u okviru Berlinskog procesa, šefovi vlada ili njihovi predstavnici iz Albanije, Austrije, Bosne i Hercegovine, Crne Gore, Francuske, Hrvatske, Italije, Kosova, Makedonije, Njemačke, Poljske, Slovenije, Srbije i Ujedinjenog Kraljevstva potpisali su Zajedničku deklaraciju o dobrosusjedskim odnosima, nestalim osobama i ratnim zločinima.\nErakat: SAD su se diskvalificirale iz mirovnog procesa\nDanska svakom Sirijcu plaća oko 19.000 eura da se vrati u domovinu\nUN: Na području Sahela hitnu pomoć u hrani treba 2,5 miliona ljudi\nNasmijte se prije tekme protiv Lihtenštajna: Žuti pita reisa je li haram da igramo... (VIDEO)\nStudenti sa Harvarda napustili tribinu izraelskog konzula (VIDEO)\nGenijalnost malenog Saida Šakića iz Srebrenice oduševila žiri hrvatskog Supertalenta (VIDEO)\nU sarajevskoj Vijećnici svečano dodijeljena književna nagrada "25. novembar"\nKonvoj Turskog crvenog polumjeseca u BiH: Olakšati predstojeće zimske dane\nNepoznata Indija - Prelijepe destinacije koje su rijetko posjećene\nRuski obavještajac na sastanku sa 'srpskim agentom' u Beogradu (VIDEO)\nDunović: Notarska obrada nije zabranjena, ali nije obavezna (VIDEO)\nMaja Memić: “Odrekla sam se srednjoškolske ekskurzije kako bih polagala vozački”\nSprema se tužba zbog kontroverznog spota Albanke u srpskoj crkvi (VIDEO)\nFace TV Vrijeme suodgovornosti Ja sam bitna Summer kitchen Ulični joker Sunny kitchen Kolumne Oko Sarajeva Centralni dnevnik sa Senadom Hadžifejzovićem Bosanski vjestnik Vjestnik Uzbuđenje Izdvojeno


Odložena šahovska Olimpijada - Radio Tivat\n24 мар Odložena šahovska Olimpijada\nPosted at 19:42h in Sport\tby\tDragan Popadic\nSvjetska šahovska federacija odložila je šahovsku Olimpijadu koja je bila planirana da se u avgustu održi u Rusiji.\nU pismu FIDE se kaže:\nPoštovani članovi šahovske zajednice,\nKao što znate, Šahovska olimpijada je najpopularniji FIDE događaj kojem prisustvuje na hiljade ljudi, uključujući igrače, trenere, službenike i gledaoce. Misija Šahovskih olimpijada nije samo postizanje sportskih rezultata, već i popularizacija naše igre i ujedinjavanje ljubitelja šaha širom svijeta na ovom zaista globalnom sportskom festivalu.\nU isto vrijeme, FIDE je duboko zabrinuta zbog rastuće pandemije COVID-19 i njenog uticaja na život ljudi. Uzimajući u obzir izvještaje Svjetske zdravstvene organizacije (WHO) koji ukazuju na konstantan porast broja slučajeva širom svijeta, a imajući u vidu današnju izjavu MOK-a o Olimpijskim igrama u Tokiju 2020., FIDE je odlučio da odloži 44. šahovsku olimpijadu (uključujući takmičenje za igrače sa invaliditetom) i kongres FIDE.\nOvi događaji, koji su trebali da se održe u Moskvi i Khanty-Mansiysku tokom ljeta 2020. godine, premješteni su na ljeto 2021. na istim lokacijama. FIDE će i dalje naporno raditi kako bi podržao razne šahovske aktivnosti, istovremeno brinući prije svega o zdravlju i dobrobiti čitave šahovske zajednice.


Necu od Vucica tražiti dokaze o mešanju stranaca u izbore u RS\nizvor: agencije foto: 13.11..2018.\nBANjALUKA–Srpski član Predsedništva BiH i počasni predsednik Partije demokratskog progresa Mladen Ivanić izjavio je danas da neće tražiti od predsednika Srbije Aleksandra Vučića dokaze o tome da su se stranci mešali u izbore u Republici Srpskoj.„Neću insistirati ni na čemu, jer ničega nije ni bilo”, kazao je Ivanić na konferenciji za novinare u Banjaluci.\nKomentarišući izjavu novoizabranog srpskog člana Predsedništva BiH Milorada Dodika da će raditi na dogovoru i što boljem funkcionisanju BiH, Ivanić je kazao da je indikativna Dodikova izjava da „Predsedništvo BiH postaje centralna politička figura”.\n„Ne bih imao ništa protiv da Dodik ostane pri svojom ranijim izjavama o BiH. To će, ako se i desi, biti protivustavno. Nadležnosti ne treba da se sele sa ličnostima”, ocenio je on.\n„Bezbednosne agencije BiH ne treba prepuštati Sarajevu, jer su one i naše bezbednosne agencije i u njima treba da budu najbolji srpski kadrovi”, kazao je Ivanić.\nLider PDP-a Branislav Borenović rekao je da ta stranka ostaje u opoziciji, „dosledno i neumoljivo odana svojim biračima i narodu koji ih je podržao na izborima”.\n„PDP nije na prodaju, naš obraz nije na prodaju, niti ćemo prodati veru za užinu”, kazao je Borenović.\nOn je kazao da ih Narodni demokratski pokret (NDP) Dragana Čavića nije ni obavestio da napušta opozicioni blok i pristupa vlasti, već da su o tome saznali iz medija.\nLider PDP-a još je kazao da očekuje da SDS, najveća opoziciona stranka, iz unutrašnjih previranja posle izbora izađe još jača i da nastave zajednički da deluju na ekonomskoj, demografskoj i moralnoj obnovi RS.\nBorenović je naveo da je više od 300 hiljada glasača na izborima dalo svoj glas kandidatima opozicije za predsednika RS i srpskog člana Predsedništva BiH Vukoti Govedarici i Mladenu Ivaniću, zbog čega se ne sme „poigravati” sa ljudima koji su glasali za te kandidate.\nPrema njegovim rečima, PDP će u narednom periodu insistirati na izmenama Izbornog zakona, kako bi se ubuduće obezbedili fer i pošteni izbori, izmenama zakona koji bi osigurali objektivan i nepristrasan rad Javnog RTV servisa RS - RTRS i Novinske agencije RS (SRNA), kao i na institucionalnom rešavanju bezbednosnih pitanja, pre svega nerešenih ubistava u RS, a prioritetno ubistva mladića Davida Dragićevića.\nOd 26. marta se na Trgu Krajine svako veče održavaju skupovi „Pravda za Davida”, na kojima se traži otkrivanje ubica i nalogodavaca ubistva mladića.


UOČI PRAZNIKA U SAD: Amazon zaposlio 100.000 sezonskih radnika | Novosti.RS\nAmazon je imao više od 875.000 zaposlenih širom sveta krajem juna 2020. godine.\nKrajem jula kompanija se sedištem u Sijetlu je navela da je od marta već otvorila više od 175.000 novih radnih mesta, od kojih će 125.000 postati stalna, prenosi "Vol strit džurnal".\nSredinom septembra je dodala još 100.000 radnih mesta u SAD i Kanadi.\nVećinom su to radna mesta u skladištima, na pripremi paketa i njihovom slanju.\nAmerička televizija Si-En-Bi-Si, međutim, podseća da je Amazon u isto vreme uoči praznika pro\nAmazon kompanija SAD praznik zapošljavanje


“The Art of Flight” – BGD premijera filma – CLUBBING.RS\n“The Art of Flight” – BGD premijera filma\nDecember 15, 2011 • No Comments •Najave\nU nedelju 18. decembra u Supermarketu sa početkom u 18 časova biće obeležen World Snowboard Day.\nU organizaciji Red Bulla i Udruženja Fristajlera na terasama ispred Supermarketa biće postavljeni specijalno pripremljeni gelenderi na kojima će najbolji snouborderi iz cele regije pokazati šta znaju.\nProgram će trajati do 20 časova, nakon čega se celo dešavanje seli u Dom omladine na beogradsku premijeru filma The Art of Flight! Pripremite se za novu vrstu akcionog sportskog filma: „The Art of Flight“, koji je svoju premijeru doživeo 7. septembra u njujorškom Bikon Teatru, a koji kombinuje veoma značajno pripovedanje i razvoj likova sa akcijom progresivnog sporta.\nSnouborder Travis Rajs, zajedno sa ekipom najboljih vozača na svetu, završava dvogodišnju potragu redefinisanja onoga što je moguće na snoubordu. Red Bull Media House, u saradnji sa Brain Farms Digital Cinema predstavlja film Kurta Morgana sniman najsavremenijom filmskom opremom, od čega je većina opreme dizajnirana specijalno za potrebe ovog filma.\nTravis Rajs – The Art of Flight\nTravis Rajs je sam izabrao svoje saučesnike sa liste najboljih snoubordera današnjice, uključujući dvostrukog dobitnika nagrade Rider of the Year Džona Džeksona, zatim Marka Landvika, osvajača olimpijske medalje Skotija Laga, Nikolasa Mulera, Džejka Bluvelta, Pata Mura, Džeremi Džonsa i druge. Priključite im se u njihovim ponekad uspešnim, često napornim potragama za otvaranjem novih planinskih zona i pristupa neistraženim planinama, iz potpuno jedinstvenog ugla. Planinski venac Darvin u Patagoniji u Čileu, Tordiljo venac na Aljasci, Snejk River venac u Vajomingu, Aspen, Kolorado, Andi, kao i Kutenej planine u Britanskoj Kolumbiji, Revelstouk i Gout venac, predstavljaju scene ove epske produkcije.\n„Kroz potpunu posvećenost svih vozača u stvaranje ovog filma, u mogućnosti smo da vam pokažemo na najverodostojniji način kako je izgledalo putovati na neka od najudaljenijih mesta na planeti u potrazi za dinamičnim terenom i uslovima,“ kaže Rajs. „Naši trijumfi i stradanja su predstavljeni u ovom malo mračnijem, dinamičnijem filmu. Sve vreme hodajući tankom linijom kada gurati napred, a kada se povući.“\nPodjednak deo neverovatne akcije, herojske avanture i neizbežne drame na koju se nailazi tokom puta, predstavljaju gledaocu jedinstvenu priliku da dožive ove poduhvate praktično iz prve ruke. Pristupom bez presedana koji je omogućila neobična kamera i uglovi snimanja, publika će definitivno podeliti ovaj doživljaj. Brain Farm Cinema zabeležila je dramatičnu lepotu kulture, divljine i naravno snouboringa u svom arsenalu filmske tehnologije i alata koji se stalno šire.\nRed Bull poklanja 30 kompleta od po dve ulaznice za premijeru filma. Zahtev za dve karte može biti poslat samo jednom sa jedne e-mail adrese, a prvih 30 zahteva koji stignu na našu adresu office@redbull.rs dobijaju ulaznice.


Utorak , 2020-06-02 | 15:03:27\nDirektor Zavoda za javno zdravlje (ZZJZ) u Novom Pazaru Šefadil Spahić ocenio je danas da se epidemiološka situacija u tom gradu i Tutinu polako smiruje, a da je u poslednjih osam dana ukupno šest osoba zaraženo korona virusom.\nOn je radiju Sto plus rekao da je virus i dalje u opticaju, te da savetuje građanima, naročito starijim od 65 godina i hroničnim bolesnicima, da se pridržavaju svih mera Ministarstva zdravlja.\n“Kovid bolnica u Novom Pazaru je uspešno ispunila svoju ulogu. U njoj se trenutno nalaze četiri pacijenta, a ukoliko ne bude novih slučajeva možemo očekivati njeno zatvaranje za dve nedelje“, rekao je Spahić.\nOn je istakao da su do sada u ovom gradu PCR metodom testirane 3.074 osobe, kao i da je urađeno oko 200 brzih testova na korona virus.\n“Do sada smo imali oko 50 testiranja na lični zahtev, a to su uglavnom bile osobe koje su želele da se vrate u neku od evropskih zemalja. U Srbiji je aktuelna i test na antitela, međutim mi do danas nismo imali nijedan takav zahtev“, rekao je Spahić.\nOn je pozvao sve sugrađane na tribinu, koju ZZJZ organizuje u petak u Kulturnom centru u Novom Pazaru, u 19 sati, a na kojoj će, između ostalih učestvovati epidemiolog Predrag Kon.\n“Na toj tribini ćemo prezentovati sve ono što smo uradili za građane Novog Pazara i Tutina u poslednja dva i po meseca, a profesor Kon će nam predstaviti epodemiološke aspekte COVID 19 infekcije u svetu i kod nas, ali i o njegovim očekivanjima o mogućnostima drugog talasa ove zarazne bolesti“, rekao je Spahić.\nU Novom Pazaru je do sada 109 osoba zaraženo korona virusom, a od početka epidemije preminule su tri osobe iz ovog grada koje su bile pozitivne na taj virus.\nSuspendovan trgovac sanducima, novo upozorenje lekarima\nPreminulo još četvoro u Opštoj bolnici u Novom Pazaru


Kikinda domaćin Međunarodnom futsal turniru za žene – TV Kikinda\nU Srbiji se od 28. do 31. maja održava Međunarodni prijateljski futsal turnir za žene, a domaćin finalne večeri je Kikinda. Ženska futsal reprezentacija Srbije osnovana je pre godinu dana i do sada je odigrano nekoliko utakmica u inostranstvu.\n-Sutra u Kikindi igraju se dve važne utakmice. U 17 sati igra se utakmica između Slovačke i Slovenije, a u 20 časova između Srbije i Češke. Ovo je finale Međunarodnog prijateljskog futsal turnira “Srbija 2019” za žene za nas posebno značajan jer je ovo prvi turnir u Srbiji u ovom sportu – istakao je Igor Gačić, tim menadžer nacionalnih futsal selekcija.\nSrbije je prvi put domaćin ovom turniru jer je cilj promocija ovog sporta u našoj zemlji.\n-Ostvarili smo prvu pobedu protiv Slovenije rezultatom 5:3 u prvom kolu, dok su članice srpske futsal selekcije u drugom kolu izgubile rezultatom 3:2 od Slovačke. Slovačka i Češka imaju po četiri boda, a Srbija tri tako da će se sutra znati pobednik turnira – dodao je Gačić.\nPodršku ovom sportskom događaju pružila je gradska uprava, a iz nacionalnog futsal tima pozivaju navijače da dođu na utakmice i podrže srpske reprezentativke. Ulazak je besplatan.


► Transparentnost: Krizni štab nema zakonska ovlašćenja\nKrizni štab nije "zakonom uređeno telo" nego savetodavno telo Vlade i ne može da donese "bilo kakav obavezujući akt, već samo da daje preporuke Vladi kako dalje postupati u vezi sa epidemiološkom situacijom i epidemiološkim merama", ocenjuje se u komentaru na sajtu organizacije Transparentnost Srbija.\n"Nepoznato je zašto se Vlada odlučila da ga (Krizni štab) formira, umesto da su obrazovana tela koja su predviđena Zakonom o zaštiti stanovništva od zaraznih bolesti i Zakon o smanjenju rizika od katastrofa i upravljanju vanrednim situacijama", navodi se u komentaru.\nTransparentnost dodaje da ni odluka i formiranju Kriznog štava nije objavljena ni u Službenom glasniku Republike Srbije, ni na sajtu Vlade i da je "još početkom aprila zahtevom za pristup informacija tražila kopiju odluke o formiranju, ali do sada nije bilo odgovora, iako su rokovi odavno prošli".\n"Jedini izvor saznanja o tome da uopšte postoji, i to ne jedan, već najmanje tri krizna štaba (za suzbijanje zarazne bolesti, za otklanjanje štetnih ekonomskih posledica i za region južne Srbije) su neproverljive izjave i saopštenja", navodi se u komentaru.\n"Doktori - potpisnici otvorenog pisma su izneli zahteve koji su važni bez obzira na dalju sudbinu Kriznog štaba. Između ostalog se traži da se javnosti objasni nadležnost nad bazom iza COVID portala, da se organizuje postupak pouzdanog utvrđivanja broja zaraženih, obolelih i umrlih od kovida-19, kako u opštoj populaciji, tako i među zdravstvenim radnicima, da se nezavisnom istragom utvrdi da li su podaci namerno zataškavani", ocenjuje Transparentnost.\nU tekstu se dodaje da je "pristup podacima iz baze takođe tražila grupa od 90 nevladinih organizacija, ali je iz Batuta stigao odgovor koji upućuje na već objavljene podatke, upravo one za koje su iznete argumentovane sumnje da su nepotpuni".\n"Za pojedine tvrdnje koje su davali i zvaničnici i članovi Kriznog štaba se već sada zna da nisu bili zasnovane na proverljivim podacima. Između ostalog, u tim izjavama je negirano da je proces održavanja izbora 21. juna, u kojem je učestvovalo nekoliko miliona ljudi, mogao imati uticaja na širenje zaraze", navodi se u tekstu.\n"Transparentnost Srbija je, u želji da to proveri, od Instituta Milan Jovanović Batut zatražila podatak o broju zaraženih među onima koji su najviše bili izloženi riziku - članovima biračkih odbora. Međutim, Batut je odgovorio da ovo telo, u koje se slivaju podaci iz svih zdravstvenih ustanova ne poseduje tražene informacije", konstatuje Transparentnost Srbija.


Na današnji dan umro je Srđan Aleksić – SLOBODNA VOJVODINA\nDanas se obeležava 28. godišnjica smrti Srđana Aleksića, mladića koji je za vreme rata u BiH, u centru Trebinja stradao braneći prijatelja Bošnjaka.\nSrđan Aleksić je preminuo u trebinjskoj bolnici na današnji dan 1993. godine od posledica udaraca zadobijenih šest dana ranije u centru grada od grupe pripadnika tadašnje Vojske Republike Srpske, dok je branio prijatelja Bošnjaka Alena Glavovića.\nAlen Glavović danas živi u Švedskoj. Svake godine posećuje Trebinje, Srđanov grob i grob njegovog oca.\n“Danas je dan kada je sahranjen Srđo Aleksić, dan kada je sahranjeno njegovo telo. Tada nisam znao da će Srđan ostati da živi kao uspomena na nešto učinjeno ljudsko, nešto što je dalo neki tračak nade u zlom vremenu”, izjavio je njegov otac Rade za regionalnu N1 televiziju.\nSrđan Aleksić dobio je svoju ulicu u Sarajevu, prolaz u Novom Sadu u Zmaj-Jovinoj ulici nazvan je po njemu, a na tom mestu postavljena je spomen-ploča u njegovu čast.\nU februaru 2012. godine tadašnji predsednik Republike Srbije Boris Tadić posthumno je Aleksića odlikovao Zlatnom medaljom “Miloš Obilić” za pokazanu hrabrost i delo posebnog junaštva.\nMilorad Dodik ga je 9. januara 2013. godine, u to vreme predsednik RS, odlikovao je Srđana Aleksića “Ordenom časti Republike Srpske sa zlatnim zracima”.\nJedanaestog jula 2013, na dan obeležavanja genocida počinjenog u Srebrenici 1995. godine, po Aleksiću je nazvana ulica pored Spomen-parka žrtvama ratova na prostoru bivše Jugoslavije u Podgorici.\nBeogradski redatelj Srdan Golubović snimio je film “Krugovi”, inspirisan postupcima Srđana Aleksića, koji je u ratu spasio prijatelja Bošnjaka.\nRadio-televizija Srbije je 2007. godine emitovala dokumentarni film “Srđo”, o Srđanu Aleksiću, a 2008. trebinjsko pozorište “Slovo” postavilo je predstavu “Epilog o Srđanu”.\nRelated Topics:Srđan Alekisić


Stoltenberg: Rusija je deo nas - Sputnjik Srbija\nStoltenberg: Rusija je deo nas\n22:03 04.04.2018 Preuzmite kraći link\nNATO želi unapređenje odnosa sa Rusijom kroz politički dijalog i nema za cilj njenu izolaciju, rekao je generalni sekretar Alijanse Jens Stoltenberg tokom posete Univerzitetu u Otavi.\n„Nastavljamo da stremimo boljim odnosima s Rusijom, jer je Rusija naš sused i na tom će mestu ostati. Rusija je naš sused, neodvojivi deo (međunarodne zajednice) i nemamo za cilj da je izolujemo“, rekao je Stoltenberg.\n„Bilo bi korisno, i nama i njima, ako bismo uspeli da uspostavimo odnose“, dodao je on.\nGeneralni sekretar NATO-a je izjavio i da će ta organizacija „nastaviti delatnost na kontroli naoružanja, sprečiti novi Hladni rat i novu trku u naoružanju i nastaviti rad na političkom dijalogu sa Rusijom“.\nStoltenberg se u sredu sastao u Otavi sa premijerom Kanade Džastinom Trudoom, a zatim je otputovao u dvodnevnu posetu SAD.\nJens Stoltenberg, Rusija


Drustvo - datum: 2019-12-04 POSLANICI OPREČNO O PREDLOGU ZAKONA O JAVNIM NABAVKAMA\nIlustracija Nije spriječeno „crtanje” tendera\nPredlogom izmjena zakona o javnim nabavkama ne smanjuje se mogućnost korupcije u ovoj oblasti, ocijenili su juče opozicioni poslanici tokom rasprave o ovom aktu, dok u DPS-u smatraju da je njime mogućnost za koruptivne radnje svedena na minimum.\nPredstavnica Ministarstva finansija Jelena Jovetić, koja je predstavljala predloženi zakon, kazala je da se ovim aktom uvode osnove za elektronski sistem javnih nabavki, umanjuju formalizmi, stvara pravna sigurnost.\nPoslanik Neđeljko Rudović pitao je da li ovaj zakon eliminiše mogućnost zloupotreba tako što se tehničke specifikacije na tendere crtaju za tačno određene ponuđače.\n– Svima je jasno da javne nabavke služe da budu za odabrane – rekao je on.\nPredrag Bulatović (DF) ocijenio je da ovo ne samo što je najrizičnija oblast za korupciju, već se, tvrdi, ostvaruje korupcija u javnim nabavkama. Smatra da je ministar finansija Darko Radunović ovim zakonom dobio „carska politička ovlašćenja“.\nPoslanik Aleksandar Damjanović ocijenio je da se ukidanjem uprave za javne nabavke smanjila transparentnost u izvještajima o sprovođenju javnih nabavki. Predrag Sekulić (DPS) smatra da se novim predlogom pojednostavljuju mnoge procedure. Jovan Vučurović (DF) pitao je ko može da se ravna sa „Bemaksom“ ili „Glosarijem“ i to, kako je rekao, ne zato što su kvalitetni, „već što iza njih stoje režimski klanovi i kartel“.\nPoslanik Goran Danilović je poručio da „svi znamo, kad se raspišu tenderi u određenoj oblasti, ko će dobiti”, navodeći da „Bemaks” ne gubi osim ako se nije prijavio da izgubi i pokaže da još neko može dobiti posao.


Krivokapić dostavio Skupštini predlog za razrješenje Leposavića - PV Informer Krivokapić dostavio Skupštini predlog za razrješenje Leposavića - PV Informer\nKrivokapić dostavio Skupštini predlog za razrješenje Leposavića\n2 sedmice pre 251 pregleda Izvor: vijesti.me\nPredsjednik Vlade Zdravko Krivokapić dostavio je danas Skupštini Predlog za razrješenje ministra pravde, ljudskih i manjinskih prava, Vladimira Leposavića.\nU obrazloženju predloga, Krivokapić je naveo da je javno djelovanje Leposavića od izbora na funkciju ministra 4. decembra prošle godine, odstupalo od zvaničnih stavova Vlade i Sporazuma lidera tri pobjedničke koalicije iz septembra 2020.\nPodsjeća da je Sporazum, koji su potpisali Krivokapić (koalicija „Za budućnost Crne Gore“), Aleksa Bečić („Mir je naša nacija“) i Dritan Abazović („Crno na bijelo“) bio programski osnov za formiranje 42. Vlade Crne Gore.\n„U tom smislu uvažavanje međunarodnih sudskih instanci od suštinske je važnosti za prihvatanje osnovnih civilizacijskih postulata na kojima se zasniva EU“, naveo je Krivokapić u obrazloženju Predloga.\nDodaje da je Leposavić odgovarajući na pitanje u Skupštini, koje je glasilo: „Da li ste Vi, kao ministar pravde, koji je između ostalog zadužen i za polje ljudskih i manjinskih prava, spremni da priznate da se u Srebrenici dogodio genocid i da li bi se poklonili žrtvama Srebrenice?“, relativizovao odluke Međunarodnog suda pravde i Međunarodnog krivičnog suda za bivšu Jugodlsviju, u kojima se tragični događaji u Srebrenici pravno kvalifikuju kao djelo genocida.\n„Takvim činom se doprinosi rastu međuetničkih tenzija u Crnoj Gori, naročito u odnosu na pojedine manjinske narode, što je nedopustivo, jer se radi o ministru koji je bio dužan da se stara o unaprijeđenju njihovog položaja u crnogorskom društvu i narušava se obaveza Crne Gore proistekla iz Sporazuma o stabilizaciji i pridruživanju sa EU kojoi se Crna Gora obavezala na punu saradnju sa Međunarodnim krivičnom sudu za bišu Jugoslaviju“, naveo je Krivokapić.\n„Vlada čiji sam predsjednik ne pretenduje da sudi o događajima koji su se odigrali dvije i po decenije prije njenog konstituisanja. Osnovne ideje, afirmisane Ekspozeom mandatara prilikom izbora Vlade, jesu sveopšte pomirenje u društvu, okrenutost ka budućnosti i afirmacija zakonitosti u radu javno-pravnih organa“, piše u obrazloženju.\nKrivokapić navodi da je za očekivati bilo da politička partija, „koja je dovela do ekonomskog sloma državu Crnu Goru i koja je bila aktivni sudionik ratnih događaja 90-ih“, ima potrebu da, u nedostatku bilo kakve progresivne ideje, nastoji da generiše stalni društveni sukob, ali je neopravdano da bilo koji od ministara prihvata takav javni diskurs.\n„Ne ulazeći u lično mišljenje koje Vladimir Leposavić ima o ratnim događajima u bivšoj Jugoslaviji smatram da postoji objektivna odgovornost za ovakvo njegovo činjenje i da je bio dužan da kao ministar zadužen za oblast pravde i manjinskih prava, iskaže poseban senzibiltet u odnosu na pravosnažne sudske odluke i osjećanja manjinskih naroda u Crnoj Gori“, naveo je Krivokapić.


Gnjatić: Naknade kasne mjesecima | Banjaluka.net\nGnjatić je rekao da pojedinim članovima ovog sindikata nisu isplaćena potraživanja iz Kolektivnog ugovora vezano za poplave iz 2014. godine, pa ih moraju tražiti putem suda.\n-Najveći problem je sa naknadama za prevoz. Ministarstvo prosvjete i kulture je prije nekoliko dana isplatilo naknadu za prevoz za maj, tako da nam sada duguju već pet, odnosno šest naknada- rekao je Gnjatić na konferenciji za novinare u Banjaluci.\nOn je dodao da bez obzira na nagodbe postignute putem Agencije za mirno rješavanje radnih sporova, nisu isplaćene jubilarne nagrade za 30 godina rada u obrazovanju, nauci i kulturi iz 2011, 2012. i 2013. godine.\nGovoreći o prednacrtu zakona o osnovnom obrazovanju, Gnjatić je naglasio da se u odnosu na važeće zakonsko rješenje, mora mijenjati odredba kojom prosvjetni radnici nadoknađuju pet prazničnih dana u Republici Srpskoj.\n-Imamo određene probleme vezane i za prijem radnika jer je predviđeno da se zaposliti mogu samo radnici koji imaju 240 ECTS bodova. To znači da prosvjetni radnici sa završenom Pedagoškom akademijom ne mogu da konkurišu za posao u osnovnom obrazovanju- napomenuo je Gnjatić.\nPrema njegovim riječima, neophodno je što prije ispraviti grešku u Zakonu o platama kojom su profesori u školama umjetničkog i specijalonog obrazovanja oštećeni za 50 KM.\n-Donošenjem novog Zakona o platama 2014. godine primanja su trebalo da budu vraćena na nivo iz 2012. godine, prije umanjenja od 10 odsto. Jedina kategorija koja je uskraćena za to vraćanje primanja su profesori u srednjem umjetničkom i specijalnom obrazovanju- objasnio je Gnjatić.\nČlan komisije za izradu zakona o visokom obrazovanju Republike Srpske Predrag Miletić smatra da prednacrt zakona nije dobro urađen, da se žuri s ovim zakonskim rješenjem, te da je nemoguće da zakon budu donesen do kraja godine.


Šemsudin Dedić: Tri miliona KM za projekte navodnjavanja u Bihaću i Sanskom Mostu\nNaslovnica Bihać Šemsudin Dedić: Tri miliona KM za projekte navodnjavanja u Bihaću i Sanskom...\nMinistar je naglasio kako je kao jedan od prioriteta koje je sebi postavio kao preuzimanjem ove funkcije, bilo pronalaženje sistemskih rješenja problema poljoprivrednika\nPovećat će se prinosi, stepen korištenja zemljišta, kvalitet plodova, a otvaraju se i mogućnosti druge sjetve\nProjekt realizira Vlada Federacije Bosne i Hercegovine uz finansijsku potporu Međunarodne asocijacije za razvoj (IDA) – Svjetske banke.\nDedić je naglasio kako je kao jedan od prioriteta koje je sebi postavio kao ministar, bilo pronalaženje sistemskih rješenja problema poljoprivrednika.\n– U tom smislu, navodnjavanje poljoprivrednog zemljišta spada u najbitnije projekte koje provodi Federalno ministarstvo poljoprivrede. Projekt se uspješno realizuje u deset općina Federacije BiH, među kojima su i Bihać i Sanski Most. Cilj projekta jeste da udvostručimo površinu zemljišta koje se navodnjavaju u našem entitetu. Pretpostavke postoje, a to je veliko vodno bogatstvo, prije svega naše rijeke poput Une i Sane – kazao je ministar.\n– Djelujemo preventivno i osiguravamo da naši proizvođači ne trpe štete, koje samo u jednoj godini znaju biti veće od ukupnog ulaganja u ove sisteme. Istina je da se radi o velikim investicijama, ali su koristi i prednosti dugoročne. Jer, ne samo da ćemo spriječiti posljedice suša, koje su sve izražajnije i zbog klimatskih promjena, navodnjavanjem se općenito povećavaju prinosi, povećava se stepen korištenja zemljišta, znatno se poboljšava kvalitet plodova, a otvaraju se i mogućnosti druge sjetve – istakao je.\nKroz realizaciju Projekta razvoja navodnjavanja na području Bihaća i Sanskog Mosta bit će razvijena primarna i sekundarna mreža za navodnjavanje i odvodnju na području mjesnih zajednica Klokot–Papari i Bakšaiš u Bihaću, odnosno u mjesnim zajednicama Šehovci i Trnava u Sanskom Mostu. Vrijednost ovog projekta na području ove dvije općine iznosi skoro tri miliona KM, saopćeno je iz Federalnog ministarstva poljoprivrede, vodoprivrede i šumarstva.\nPrethodni članakBihać: „Vodovod“ traži poskupljenje vode sa 1,19 na 1,40 KM\nSljedeći članakEvo zašto je Špirić završio na crnoj listi SAD-a: Spašavao srbijanske i ruske obavještajce koji su špijunirali u BiH


EUFOR u Bosni i Hercegovini pojačan je za motorizovani vod koji je Rumunija poslala u našu zemlji. Iako je Evropska unija prvobitno zaključila kako su “veličina i sastav snagaEUFOR-a adekvatni”, na kraju je odlučeno da se u BIh pošalju rumunski oklopni transporteri.\n– Iako je u najnovijem strateškom pregledu EUFOR-a koji je obavila Evropska unija zaključeno da su veličina i sastav snaga adekvatni, pošto EUFOR ima rezervne snage koje po potrebi može pozvati, ipak je zaključeno i da bi oklopni element u sastavu snaga bio od koristi i u skladu sa međunarodnim normama.\nStoga je Rumunija nedavno u EUFOR poslala motorizovani vod koji se sastoji od oklopnih transportera, a takođe i vozila logistike i podrške, koji EUFOR-u donosi oklopni kapacitet u sastavu MNBN-a i predstavlja dobrodošlo pojačanje snaga za EUFOR-ov operativni dio”, naveli su iz EUFOR-a.\nTakođer, EUFOR je poručio građanima da će transporteri uskoro biti na putevima širom BiH.


Uskoro 9. Bosifest – Filmske radosti\nFilmske radosti > Vesti > Uskoro 9. Bosifest\nDeveto izdanje Beogradskog internacionalnog filmskog festivala osoba sa invaliditetom – Bosifest održaće se, u organizaciji „Hendi centra Koloseum“, u beogradskom Sava centru od 10. do 12. oktobra pod sloganom „Rampa!“\nO izazovim sa kojima su se kao organizatori susreli Darko Ivić, direktor Bosifesta, kaže: „Bosifest je postao ozbiljan Festival i zato je potrebna i ozbiljna organizacija. Da bismo to postigli potebna je veća podrška institucija, društveno odgovornih organizacija, sponzora, volontera… Ovo je deveta godina kako organizujemo Festival, dakle, prikazujemo dokumentarne filmove na temu života i rada osoba sa invaliditetom sa ciljem da komuniciraju sa publikom, kako bismo podstakli promene u komunikaciji, prihvatanju različitosti i rušenju postojećih predrasuda – to je naš najveći izazov. Imamo podršku od strane Minitarstva za rad, zapošljavanje boračka i socijalna pitanja – sektor za zaštitu osoba sa invaliditetom, Ministarstva kulture i informisanja i Sekretarijata za kulturu Grada Beograda. Na žalost, iako je naš Festival po organizaciji i kvalitetu dokumentarnih filmova ravan drugim Festivalima, zbog neznanja ili nezainteresovanosti nemamo odgovarajuću podršku“.\nDarko Ivić kaže da Festival uživa značajan ugled u svetu: „Na žalost, tačno je da se o našem Festivalu mnogo više govori u inostranstvu nego kod nas, verovatno zbog slabog interesovanja medija za tematiku filmova koji se prikazuju. Ove godine prijavljeno je čak 250 filmova iz različitih zemalja Evrope, Amerike, zatim Australije, Rusije…\nGoran Radovanović je selektor Bosifest-a već drugi put i to sa razlogom, jer pored toga što ima osećaj za dirljive priče u izboru filmova ne odstupa od kvaliteta režije, scenarija i vizuelnog doživljaja“.\n„Ovo je festival na kome ćete videti kako se iz nekada nemogućih okolnosti slavi život. Ovo su filmovi o ljudima i za ljude“, ističe Darko Ivić.\nPublika će ove godine po izboru našeg poznatog reditelja Gorana Radovanovića moći da vidi 15 dokumentarnih filmova od kojih će 10 biti prikazano u takmičarskom, a 5 u revijalnom delu programa.\nIzmeđu ostalih, izdvajamo odličan nagrađivani italijanski dokumentarac „Oseti vetar” (Simone Saponieri), koji će premijerno biti u Srbiji prikazan upravo na Bosifestu. Fim prati Martinu Caironi, koja osam godina nakon gubitka dela leve noge u saobraćajnoj nesreći, postaje vrhunska atletičarka. Za kratko vreme postaje šampionka i trenutno je najbrža žena sa protezom na svetu. Tu je zatim i „Prkosni životi“ (Australija, režija: Sarah Barton), do sada neispričana priča o tome kako je pokret za prava osoba sa invaliditetom u SAD, Velikoj Britaniji i Australiji promenio svet u kome živimo. Publiku očekuje i izuzetno ostvarenje „Slepi bioskop“ (Rusija, režija: Grigory Glyants), o neobičnoj grupi ljudi koja putuje brodom od Sankt Peterburga do Finske. Posada se sastoji od ljudi sa oštećenim vidom i onih koji vide dobro. Moraju da nauče da rade zajedno kako bi uspešno doplovili do odredišta.\nŽiri ovogodišnjeg Bosifesta radiće u sastavu: reditelj, pisac i profesor Goran Marković, glumac i profesor Dragan Petrović Pele i mlada glumica Jovana Stojiljković. Žiri će dodeliti nagrade Gran Prix za najbolji film, nagradu za najbolju režiju, nagradu za najbolji scenario, kao i specijalne nagrade.\nTagged in : Bosifest Darko Ivic Dragan Petrovic Pele filmski festival osoba sa invaliditetom goran markovic Goran Radovanovic Jovana Stojiljkovic\nPrevious Previous post: „Horor veče“ u Kombank dvorani 5. septembra\nNext Next post: AFUN bira kandidate za 91. dodelu nagrade Oskar


Izabrane su organizacije građanskog društva za projekat Umrežavanje\nIzabrane su organizacije građanskog društva za projekat Umrežavanje – Personal magazin\nInstitut za održive zajednice (ISC) i agencija Represent Communications izabrali su 12 organizacija građanskog društva sa kojima će stručni konsultanti raditi na projektu „Umrežavanje“. Izabranih 12 organizacija će narednih sedam…\nInstitut za održive zajednice (ISC) i agencija Represent Communications izabrali su 12 organizacija građanskog društva sa kojima će stručni konsultanti raditi na projektu „Umrežavanje“. Izabranih 12 organizacija će narednih sedam meseci raditi sa stručnim konsultantima, koji će im pomoći da strateški korište društvene mreže i nove tehnologije u svom radu. Projekat „Umrežavanje“ u okviru programa „Inicijativa javnog zagovaranja građanskog društva u Srbiji“ finansira USAID.\nIzabrane organizacije građanskog društva su: AIESEC, Čika Boca, Istraživačka stanica Petnica, Novosadski humanitarni centar, SKOK/JUMP, Udruženje građana „Evo ruka”,UG Vido,GM Optimist, K-Town Group, Udruženje građana „Tačka komunikacije“, Grupa Kobra i Prvo srpsko društvo za disleksiju.\nOrganizacije građanskog društva su se prijavljivale za učešće u projektu „Umrežavanje“ popunjavanjem formulara na sajtu www.umrezavanje.org i rok za prijavu je bio 4. jun 2012. Prilikom izbora organizacija vodilo se računa da dolaze iz različitih regiona Srbije, da su im u fokusu različite ciljne grupe, oblasti rada, kao i da su u prijavnom formularu jasno definisali ciljeve koje žele da ostvare učestvovanjem u ovom projektu. Na sajtu projekta www.umrezavanje.org će svaka organizacija građanskog društva imati svoj profil gde će moći da iznese probleme sa kojima se susreće u svakodnevnim aktivnostima, a konsultanti će na profilima davati tražene odgovore i savete. Sa ciljem da projekat „Umrežavanje“ bude održiv u dužem vremenskom periodu sajt će biti aktivan, kao mesto gde će orgnizacije građanskog društva moći da nađu razne savete i rešenja za svoje probleme, i kada se projekat završi.\nIzabrane su organizacije građanskog društva za projekat Umrežavanje was last modified: June 8th, 2012 by Redakcija\nAIESECČika BocaGM OptimistGrupa Kobrainstitut za odrzive zajedniceISCIstraživačka stanica PetnicaK-Town GroupNovosadski humanitarni centarPrvo srpsko društvo za disleksijuRepresent communicationsSKOK/JUMPUdruženje građana „Evo ruka”Udruženje građana „Tačka komunikacije“UG VidoumrežavanjeUSAID\nNovi LG frižideri štede i do 40 odsto energije\nTransformers: Fall of Cybertron ipak i na PC-ju


LIDERI EU NA SAMITU O PODJELI VAKCINA ZEMLJAMA ZAPADNOG BALKANA: Jedna od tema mogla bi da bude i uvođenje 'covid pasoša' - GlobalCir\nODLUKA SAUDIJSKIH VLASTI! Vakcinacija protiv koronavirusa uvjet za ovogodišnji hadž! - 4 horas ago\nVRIJEDNA POMOĆ U JEKU PANDEMIJE! Predsjednik Srbije Aleksandar Vučić sletio u Sarajevo s donacijom vakcina - 4 horas ago\nLideri zemalja članica Evropske unije (EU) razgovaraće danas o solidarnosti Unije sa trećim zemljma kada je riječ o isporuci vakcina, ali se ne očekuje konkretizacija termina, niti količine doza koje bi mogle da stignu na Zapadni Balkan.\nNa video-konfrenciji, kojoj će predsjedavati predsjednik Evropskog savjeta Šarl Mišel, biće riječi o kordinaciji odgovora na pandemiju Covid-19, uključujući i masovnu vakcinaciju u zemljama članicama, objavljeno na stranici EU.\nTema razgovora biće situacija u prizvodnji i isporuci vakcina, a očekuje se i da će lideri upozoriti na ozbiljnost situacije usljed širenja novih sojeva virusa u Evropi.\nPotpredsjednik Evropske komisije Maroš Ševčovič izjavio je ranije za “Radio Slobodna Evropa” da je Savjet EU za opšta pitanja potvrdio partnerstvo sa zemljama Zapadnog Balkana u podjeli vakcina protiv virusa korona.\nOn je rekao da je EU uspjela da obezbijedi vakcine i da bi trebala da bude u mogućnosti da ih podijeli sa partnerima na Zapadnom Balkanu.\nŠevčovič je istakao da Evropska komisija pokušava da obezbijedi vakcine za region individualno preko zemalja članica EU, kao i kroz program za nabavku vakcina “Kovaks”.\nPrema riječima Ševčoviča, EU će se pobrinuti da se partnerima Unije obezbijedi adekvatan dio doza vakcine.\nEvropski komesar za zdravlje i bezbjednost hrane Stela Kirijakides izjavila je da će EU obezbijediti 70 miliona evra iz grantova za zemlje Zapadnog Balkana, za kupovinu vakcina od zemalja članica Unije, piše “Evropski zapadni Balkan”.\nUvodi li Evropska unija “covid pasoš”?\nLideri Evropske unije razgovaraće na današnjem online samitu o epidemiloškoj situaciji u Evropi i o usklađivanju mjera za borbu protiv pandemije koronavirusa, a jedna od tema mogla bi da bude i ideja grčkog premijera Kyriakosa Mitsotakis o uvođenju “covid pasoša” o čemu članice EU imaju različita mišljenja.\nMitsotakis je u pismu predsjednici Evropske komisije Ursuli von der Leyen predložio da potvrde o vakcinaciji koriste ljudi koji putuju. “Iako nećemo da vakcinacija bude obavezna ili preduslov za putovanje, osobe koje su vakcinisane treba da imaju slobodu da putuju”, rekao je grčki premijer.\nPredsjednica Evropske komisije Ursula von der Leyen rekla je da bi se to moglo riješiti kombinacijom potvrda o vakcinaciji i negativnih PCR testova za one koji nisu vakcinisani.\nPredsjednik Rumunije Klaus Joanis odbacio je Mitsotakisov prijedlog rekavši da “nije dobro dijeliti Evropu na dva dijela”.\nOčekuje se da na današnjem sastanku još neki lideri EU, pored Joanisa, izraze bojazni oko takvog prijedloga.\nPrijedlog za uvođenje potvrda o vakcinaciji nije nov za Evropsku komisiju, koja o tome razmišlja još od rane faze pandemije. Ta ideja je već navedena u Strategiji vakcinacije EU početkom decembra kao način za bolje praćenje stopa vakcinacije širom EU.\nPrema pisanju Euraktiva, Komisija radi na smjernicama za potvrde o vakcinaciji i posebno njihovoj “kompatibilnosti” kako bi mogle da se koriste i budu prepoznate širom bloka.\nKipar je inače bio prva članica EU koja je u decembru počela da lobira za ukidanje ograničenja za ulazak u neku zemlju, poput testa ili karantina, za putnike koji su dobili vakcinu protiv Covida-19.\nJoš neke zemlje, poput Danske, najavile su da namjeravaju da rade na “vakcina pasošu”. Istovremeno je Francuska, koja ima veliki broj skeptičnih prema vakcini, odbacila takvu ideju.\nPoljska je posljednja zemlja koja je pozdravila ideju “vakcina pasoša”. Kako je najavila zamjenica ministra zdravlja Ana Golavska, ljudi koji su vakcinisani protiv Covida u Poljskoj dobiće potvrdu, odnosno “vakcina pasoš” nakon što prime drugu dozu.


Jačati turistički sektor u Srpskoj | Trebinje Danas\nStrategija razvoja turizma Republike Srpske u narednom sedmogodišnjem periodu koncipirana je tako da postoje mjere koje će pomoći prevazilaženje posljedica virusa korona u ovom važnom privrednom sektoru, rekla je Irena Kisić Plavšić iz Ministarstva trgovine i turizma Srpske.\nPlavšićeva je dodala da je turizam još uvijek pogođen pandemijom i da se polako oporavlja, ali da je ovaj proces spor i dugotrajan.\n- Svi treba da učestvujemo u tome i da pomognemo jer je turizam Srpske privredna grana koja donosi najviše i koja se najbrže razvija - rekla je Plavšićeva u Banjaluci, gdje je održana radionica "Konsultacije sa organizacijama civilnog društva na izradi Akcionog plana za implementaciju Strategije razvoja turizma Republike Srpske za period 2021-2027. godina".\nPrema njenim riječima, u narednom periodu će se raditi na razvijanju turističkog proizvoda, novim marketinškima alatima, jačanju ljudskih kapaciteta. Ona je naglasila i da je neophodno pojačati pravni i regulacioni okvir samog turističkog sektora.\nPlavšićeva je istakla da je Vlada Republike Srpske planirala novu seriju turističkih vaučera u narednom periodu.\n- Turističi vaučeri bili su podsticajna mjera u prethodnom periodu za prevazilaženje posljedica virusa korona - rekla je ona.\nPlavšićeva je podsjetila da je Ministarstvo trgovine i turizma uz podršku USAID projekta "Turizam" donijelo Strategiju razvoja Republike Srpske za period 2021-2027. godina koji je Vlada Srpske usvojila u decembru prošle godine.\nSekretar Uduženja turizma i ugostiteljstva u Privrednoj komori Republike Srpske Dragana Šobot rekla je da je turizam veoma važna i perspektivna privredna grana.\nŠobotova kaže da je pandemije virusa korona pokazala koiko je turizam v važan za Srpsku. Ona je naglasila da Srpska treba da razvija banjske kapacitete, planinski turizam i drugo jer su to veliki potencijali.\nVođa projekta "EU za civilno društvo" Igor Stojanović podržao je konsultacije između institucija i organizacija civilnog društva kako bi svi zajedno uspjeli što kvalitetnije pripremiti implementacione dokumente Strategije te kako bi se desila konkretna promjena kako za društvo tako i za poslovni sektor.


Tabloid prekoreva građane koji bi da vrate trolu: Teško vam da pešačite\nGrađani su suviše lenji i teško im je da pešače 80 metara - to je, prema Srpskom telegrafu, „pozadina“ protesta nezadovoljnih sugrađana koji skoro dva meseca traže da im se vrati ukinuta linija trole broj 28 koja je povezivala Studentski trg i Zvezdaru. Legitimne zahteve ljudi tabloid „pobija“ optužbama da im je peticija nevalidna, između ostalog i zato što „veći broj potpisnika živi na drugim opštinama“ . Teodora Budimir iz inicijative „Vratimo trolu 28“ za Raskrikavanje navodi da svako ima prava da potpiše inicijativu, bez obzira na to gde živi, jer mnogim sugrađanima ta linija znači.\nTabloidi i SNS oduševljeni Dojčinovićevom deportacijom, impliciraju da je špijun\nSa zluradošću su pojedini domaći tabloidi i političari iz vladajuće stranke dočekali vest da je uredniku KRIK-a, Stevanu Dojčinoviću, zabranjen ulaz u Ujedinjene Arapske Emirate. Iako razlozi za deportaciju i dalje nisu poznati, Informer netačno tvrdi da su ga „vlasti UAE označile kao čoveka opasnog po nacionalnu bezbednost“, a Alo navodi da je reč o kontroverznom novinaru koga „očito mnoge zemlje ne žele na svojoj teritoriji“. Konspirativnom tonu čitave stvari doprineo je i poslanik SNS-a Vladimir Đukanović koji je Informeru izjavio da ne bi bilo loše utvrditi „da li je Dojčinović novinar ili agent koji radi za određene interesne grupe“.\nZa gradske čelnike problem „trola“ na Dorćolu rešen, za građane tek počeo\nDok glavni urbanista Beograda Marko Stojčić i nekoliko medija govore da je rešen problem sa stanovnicima donjeg Dorćola koji danima unazad protestuju zbog plana da se u njihov kraj izmesti čitava trolejbuska mreža, građani za Raskrikavanje demantuju da je došlo do bilo kakvog dogovora.\nU konfuznom tekstu „NATO licemeri“ jučerašnjeg Informera navodi se da je NATO u poslednjih 12 godina naoružao susedne države opremom vrednom skoro 5 milijardi evra dok „nama prete sankcijama zbog pancira“. Zanemaruju da je većina zemalja u okruženju deo ove alijanse i da je svaka u obavezi da izdvaja deo nacionalnog budžeta za modernizaciju vojske. Manipulišući informacijama, Informer prećutkuje i da Srbija, sudeći prema podacima Ministarstva odbrane, ima aktivnu saradnju sa članicama alijanse koje su naši najčešći i najveći donatori. „Čista propaganda“, kaže za Raskrikavanje vojni analitičar Aleksandar Radić.\nInformerova prepisivačka škola, treći deo\n„Očigledno je da se u Novom Sadu mnogo radi na tome da grad bude evropski“, piše Informer u tekstu posvećenom rebalansu gradskog budžeta, „i to po uređenoj infrastrukturi u mnogim zapuštenim delovima, koje su neke prethodne strukture godinama i decenijama sistemski zapostavljale“. Iako se ovaj tekst ne razlikuje mnogo od drugih hvalospeva ovog tabloida vlastima, ovaj su direktno platili građani Novog Sada. Naime, deo je projekta za koji je Informer iz novosadske kase dobio 900.000 dinara. Tekst je prikaz ružičaste stvarnosti, kaže za Raskrikavanje novinar novosadskog portala 021.rs Zoran Strika, s obzirom na to da u njemu nije preneta ni reč kritike na račun lokalnog budžeta.\nU štampanom izdanju Srpskog telegrafa vest o Aleksandru Obradoviću iz Valjeva koji je ovih dana postao poznat javnosti jer je uhapšen zbog navodnog odavanja poslovnih tajni počinje sa „Nije uzbunjivač, sumnja se na klasičnu špijunažu“. Pišu i da su to „nove informacije o hapšenju radnika Krušika“. Međutim, ono za šta se na prvi pogled čini da su podaci iz istrage, zapravo su stavovi nevladine organizacije bliske vlastima - Nacionalne avangarde.\nMediji prećutkuju umešanost Stefanovićevog oca u prodaju oružja Saudijcima\nIako je BIRN pre više od godinu dana objavio istraživanje o tome da otac ministra policije Nebojše Stefanovića, Branko, prodaje oružje Saudijskoj Arabiji, priča je došla u žižu interesovanja srpske javnosti tek ovih dana nakon što je objavljena na bugarskom portalu Arms Watch. Ipak, ni sada, kao ni tad, domaći mediji nisu preneli ništa od „spornih“ informacija, osim izjave Nebojše Stefanovića da njegov otac nije vlasnik firme koja trguje oružjem iako to niko nije ni tvrdio. Tako čitaoci većine štampanih medija ili nisu mogli da saznaju baš ništa o ovome, ili su mogli da pročitaju samo Stefanovićeve reči istrgnute iz konteksta.\nA za dobro jutro - odavanje državnih tajni\nSvi koji su juče ujutru gledali televiziju Pink mogli su uživo da prisustvuju čitanju dokumenata sa oznakom državne tajne. Stručna javnost se ne seća da se to ikada ranije dogodilo - da predsednik države, uživo, na televiziji sa nacionalnom frekvencijom iznosi navodne dokaze o tome da je prisluškivan dok je bio u opoziciji, a da u krupnom planu sa malih ekrana „vrište“ dokumenta označena kao „državna tajna“. Posle tog jutarnjeg nastupa predsednika Vučića otvorila su se brojna pitanja - da li je predsednik počinio neko krivično delo, da li je prethodno skinuo oznaku tajnosti sa dokumenata i koliko su štete njegove izjave nanele institucijama koje se bave bezbednošću. Sva ova pitanja, ali i odgovori na njih izostali su danas u gotovo svim dnevnim novinama.\nAlo: Ako ne glasaš za zakon, glasaš za pedofile i ubice\nZa pisanje tabloida o donošenju izmena i dopuna Krivičnog zakonika koje između ostalog podrazumevaju i uvođenje kazne doživotnog zatvora bez mogućnosti uslovnog otpusta mogli bismo lako da uvedemo još jednu ocenu - manipulacija emocijama. Malo ko je sumnjao da će tabloidi propustiti priliku da optuže poslanike opozicije da podržavaju pedofile, odnosno ubice dece u situaciji kada je većina njih van parlamenta zbog bojkota. I zaista, provladin tabloid Alo je to već i učinio u tekstu pod naslovom „opozicija nema srca za žrtve monstruma“ - iako je činjenica da poslanici Srpske napredne stranke i njihovih koalicionih partnera mogu izglasati ove izmene bez poslanika opozicije. U istom tekstu, gotovo neopterećenim bilo kakvim činjenicama bilo je mesta samo za emocije, ali ne i za tvrdnje da su nove izmene u suprotnosti sa praksom Evropskog suda za ljudska prava.


EURO Grupa E: Baksuzni Šveđani, nepobediva Španija, granitna odbrana Slovačke i rekorder Bundeslige - mediji.net\nPredstavljamo vam jednu od grupa u kojoj se favorit "vidi" još na prvi pogled\nJoš nekoliko sati je ostalo do prve utakmice na Evropskom prvenstvu između Italije i Turske, sat polako otkucava, a mi ćemo vam predstaviti ekipe po grupama. Sada vam predstavljamo Grupu E.\nU ovoj grupi se nalaze reprezentacije - Poljska, Slovačka, Španija i Švedska.\nUtakmice ove grupe će se igrati u Španiji i Rusiji.\nNacija koja i kad nema najzvučniji tim, važi za jednog od favorita, upravo to je reprezentacija Španije.\nfudbalska reprezentacija slovačkeNova tema\nfudbalska reprezentacija švedskeAktuelna tema\nfudbalska reprezentacija poljskeNova tema


Rudnici Koncerna EPBiH ostvaruju najveće proizvodnje uglja\nU rudnicima uglja u sastavu Koncerna EPBiH u augustu 2017. godine, uz nepovoljne vremenske uslove i izuzetno visoke temperature, proizvedeno je 478.374,92 tona uglja ili 91,53% od plana što je uz proizvodnju uglja u augustu 2012.godine, najveća ostvarena proizvodnja uglja u ovom periodu od formiranja Koncerna 2009.godine.\nProizvodnja uglja u augustu 2017. godine veća je za 9,15 procenata u odnosu na proizvodnju uglja u 2016. godini.\nU periodu od 1. januara do 31.augusta 2017. godine, ostvarena je proizvodnja uglja u iznosu od 3.626.541,74 tona ili 90,04 procenta od plana, što je osim proizvodnje uglja u istom periodu 2012. godine, najveća proizvodnja uglja u ovom periodu u rudnicima Koncerna EPBiH.\nProizvodnja uglja u posmatranom periodu je veća za 372.992 tona ili 11,46 procenta u odnosu na isti period 2016.godine, a za čak 688.817 tona ili 23,13 procenta veća od proizvodnje u 2015.godini za isti period.\nU 2016. godini, kao i u prvoj polovini 2017.godine intenzivirane su aktivnosti na realizaciji projekata dokapitalizacije u zavisnim društvima – rudnicima uglja sredstvima JP Elektroprivreda BiH d.d. - Sarajevo, a što kao rezultat ima kontinurano povećenje proizvodnje uglja u rudnicima iz sastava Koncerna.\nPovećana proizvodnja uglja je omogućila proizvodnju električne energije iz termoelektrana na nivou 100 procenata planirane proizvodnje za prvih osam mjeseci, te i pored izrazito sušnog perioda i znatno manje proizvodnje iz hidroelektrana osigurala stabilan rad elektroenergetskog sistema.


Poznajete generaciju Z i aplikaciju o kojoj svi govore? - PORTAL\nNa vrhuncu uspeha najpopularnijih aplikacija za društveno umrežavanje, Instagrama, Facebooka, Snapchata i YouTube-a, većina se dugo pitala, kada će stići ona sledeća THE aplikacija koja će osvojiti svet. Sada je poznato da generacija Z, ali i druge, koriste i zaklinju se u TikTok, koja se može postaviti rame uz rame sa svim ostalim aplikacijama na vrhu liste.\nI upravo generacija Z je „kriva“ za uspeh trenutno najbrže rastuće aplikacije TikTok, koja je osvojila svet i polako osvaja i Sloveniju. Radi se o novoj besplatnoj aplikaciji, koja se zasniva na deljenju video sadržaja koji su danas konstanta i predstavljaju potpuno uobičajen način komunikacije među tinejdžerima. Razlog za popularnost i raširenost te aplikacije nalazi se u njenoj funkcionalnosti. Oni, koji su razvijali aplikaciju, napravili su nekoliko koraka da bi se udaljili od konkurencije, jer su uz uobičajene filtere, stikere i efekte, kojima korisnici mogu da opremaju svoje video zapise. TikTok aplikacijom možete video da snimite sami, u duetu ili da objedinite više video snimaka u jedan. Sadržaj koji pratite možete naravno da lajkujete, komentarišete i delite ili možete da snimite svoj odgovor na isti i da to prikažete uz video, slično kao i na drugim srodnim mrežama.\nO TikToku i generaciji Z na ovogodišnjoj 21. konferenciji medijskih trendova – SEMPL-u, koja će se održati 28. i 29. novembra u Portorožu, govoriće i Mejra Đenoveze (Maira Genovese), upravljač mišljenja, izvršna direktorica i preduzetnica sa više od 16 godina iskustva u oblasti prodaje globalnih robnih marki i rada sa globalnim influenserima.\nTekst objavio: UrednikDatum: 24.10.2019, 23:33 24.10.2019


Ministarstvo priprema Program prilagođavanja na izmenjene klimatske uslove - SRDA\nMinistarstvo priprema Program prilagođavanja na izmenjene klimatske uslove\nMinistarstvo zaštite životne sredine priprema Program prilagođavanja na izmenjene klimatske uslove sa Akcionim planom, a u proceduri je formiranje Radne grupe za izradu ovog dokumenta, saznaje portal SRDA.rs u Ministarstvu.\n– U toku je formiranje Radne grupe za izradu Programa prilagođavanja. To sprovodi Ministarstvo zaštite životne sredine kao predlagač ovog dokumenta javne politike. Radnu grupu činiće predstavnici svih relevantnih institucija i zainteresovanih strana, uvažavajući principe transparentnosti i pravovremenosti – kažu u Ministarstvu za zaštitu životne sredine.\nProgram prilagođavanja na izmenjene klimatske uslove sa Akcionim planom se donosi u skladu sa Zakonom o klimatskim promenama koji je usvojen u martu 2021. godine.\n– Program se donosi radi identifikacije uticaja klimatskih promena na sektore i sisteme i utvrđivanja mera prilagođavanja na izmenjene klimatske uslove za one sektore i sisteme u kojima je potrebno smanjiti nepovoljne uticaje. Program prilagođavanja donosi Vlada na predlog Ministarstva.\nPrema Zakonu o klimatskim promenama, Program treba da sadrži:\nanalizu socio-ekonomske situacije koja utiče na prilagođavanje na izmenjene klimatske uslove\nanalizu osmotrenih promena klime\nprikaz očekivanih promena klime\nanalizu uticaja promena klime na sektore i sisteme\nidentifikaciju sektora najpogođenijih klimatskim promenama\nopis željene promene koju treba postići, njenih elemenata i njihovih uzročno-posledičnih veza\nopšte i posebne ciljeve javne politike koji se žele postići\npredlog mera prilagođavanja\nrazradu i procene dobiti i troškova različitih kombinacija mera prilagođavanja, kao i rezultate sprovedene analize efekata za svaku od kombinacija mera prilagođavanja\nrezultate procesa sprovedenih konsultacija i dodatnih analiza efekata razmatranih opcija na osnovu sprovedenih konsultacija\nlistu mera prilagođavanja sa obrazloženjem i načinom njihovog ostvarivanja\ninstitucije odgovorne za sprovođenje mera prilagođavanja\n– U skladu sa članom 79. Zakona o klimatskim promenama, Program prilagođavanja doneće se u roku od dve godine od dana stupanja na snagu ovog zakona – navode iz Ministarstva.\nTo znači da nadležne institucije imaju rok do marta naredne godine da usvoje ovaj dokument.\nklimatske promene Ministarstvo zaštite životne sredine Program prilagođavanja na izmenjene klimatske uslove Važno Zakon o klimatskim promenama


Još jedno pojačanje u Radničkom\nPočetak/Sport/Još jedno pojačanje u Radničkom\nRadnički nastavlja da jača svoj igrački kadar kako bi svoje planove vezane za osvajanje jednog od trofeja u ovoj sezoni lakše ostvario. Poslednje u nizu pojačanja jeUroš Damnjanović koji će pojačati konkurenciju na sredini terena.\n23-godišnji vezista visok je 182 centimetra, najbolje se snalazi na poziciji ofanzivnog veznog, a na Čair stiže iz Slovana iz Bratislave, za koji je prošle sezone nastupio na šest utakmica. Karijeru je počeo u beogradskom Radu, a igrao je i za Teleoptik, Partizan i Sinđelić iz Beograda. Odigrao je i tri meča za reprezentaciju Srbije do 21 godine.\n„Odabrao sam Radnički jer mislim da ima veoma dobru ekipu u kojoj ću moći da napredujem kao igrač. Želim da se što pre nametnem treneru Lalatoviću, da doprinosim dobrim rezultatima kluba, da pokažem da vredim i uveren sam da je Niš idealna sredina za mene. Spreman da odgovorim svim zadacima koji se postave pred mene. Poznajem nekoliko novih saigrača i neću imati problem sa uklapanjem. Spreman sam, vredno treniram i pokušaću da se što pre nametnem šefu stručnog štaba i izborim se za mesto u prvoj postavi. Radnički ima odličnu ekipu i pred nama je sigurno sezona sa puno uspeha i radosti.“ rekao je Damjanović.\nNiški klub je u pet uvodnih mečeva ostvario četiri pobede i jedan poraz, pa se sa 12 osvojenih bodova nalazi na deobi prve pozicije na tabeli sa Crvenom zvezdom.\nFK Radnički Niš ivan damnjanovic pojačanje


eKapija | Počela treća faza radova na tunelu Fatničko polje - Slijedi izgradnja HE Bileća\nIzvor: eKapija | Utorak, 14.09.2021.| 08:40\nPočela treća faza radova na tunelu Fatničko polje - Slijedi izgradnja HE Bileća\nGeneralni direktor Elektroprivrede RS Luka Petrović izjavio je u ponedeljak, 13. septembra, da je važna investicija izgradnja tunela "Fatničko polje – akumulacija Bileća", gdje je u toku postavljanje betonske obloge, što će omogućiti brže prevođenje voda sa nevesinjskog platoa, te iz Dabarskog i Fatničkog polja u bilećku akumulaciju, saopšteno je iz ovog preduzeća.\nPetrović je, nakon obilaska radova na tunelu, rekao novinarima da je riječ o najvećem gradilištu Hidroelektrana na Trebišnjici (HET) navodeći da je ovo preduzeće od osnivanja u najvećim investicijama, a to se prvenstveno odnosi na Hidroelektranu Dabar.\n- Sve finansije su do sada obezbijeđene iz vlastitih sredstava na HE Dabar, to do sada iznosi oko 120 mil KM. Ukupna vrijednost ove hidroelektrane je 660 mil KM - rekao je Petrović.\nOn je dodao da je druga važna investicija obezbjeđivanje bržeg prevođenja voda sliva Fatničkog polja i buduće HE Dabar kroz tunel "Fatničko polje – akumulacija Bileća" u dužini od 15.640 metara.\n- Da bi se finansirao ovaj projekat HET je morao uzeti kreditni aranžman od 28 mil KM, a ostatak će obezbijediti iz vlastitih sredstava. Izgradnjom ovog tunela i ove betonske obloge u dužini od 9,5 kilometara obezjeđuju se uslovi za izgradnju HE Bileća snage 30 megavata. Za 1.000 dana kada se završi ova obloga mi ćemo moći uvesti izvođača za radove na HE Bileća - rekao je Petrović.\nOn je napomenuo da je oblogu potrebno uraditi prije puštanja HE Dabar u funkciju kako bi se vode nesmetano mogle prevoditi sa nevesinjskog platoa, te iz Dabarskog i Fatničkog polja u akumulaciju Bileća.\nPetrović je naveo da je izvođač radova Herc gradnja iz Bileće, te da su prilikom jučerašnjeg obilaska radova vidjeli da su ovo jedni od najtežih uslova za građevinske radnike u Republici Srpskoj, ali da izvođač vodi računa o svim mjerama zaštite.\n- Siguran sam da ćemo izgradnjom ovog tunela uspjeti naći finansijera i izvođača na HE Bileća, a time i nove finansije u opštini Bileća i njenom budžetu i time pomoći svim građanima ove opštine koji to odavno očekuju - rekao je Petrović.\nGeneralni direktor HET-a Gordan Mišeljić podsjetio je da je ovaj tunel probijen 2006. godine, kada je izvršen tehnički prijem, i tada je bila ugrađena hidromašinska oprema, a 20% tunela je betonirano.\n- Svaki neobložen tunel, pa i ovaj, ima određen gubitke u vodi, a svaki kubik vode za preduzeće HET znači novac, tako da i sa te strane mnogo brže ćemo provesti vodu dok se ne izgradi HE Dabar, sačuvaćemo i određene kubike vode za koje smatramo da ne bi došli u Bilećko jezero - rekao je Mišeljić.\nRukovodilac investicija HET-a Danilo Ilić istakao je da je tunel Fatničko polje – akumulacija Bileća glavni prevodnik voda sistema Gornji horizonti u Donje horizonte, te glavni derivacioni tunel za HE Bileća.\nOn je dodao da je do sada urađeno šest kilometara betonske obloge u prethodnim fazama.\n- Sada u ovoj fazi izrađujemo 9.500 metara obloge. Beneficije tunela će se vidjeti u budućnosti kada HE Dabar uđe na mrežu, što je osnovni preduslov izgradnje tunela je za izgradnju HE Bileća, a predviđeno je da treća faza traje 1.000 radnih dana - rekao je Ilić.\nĐorđe Vujović, direktor građevinske firme Herc gradnja iz Bileće, koja je izvođač radova na ovom projektu, naveo je da je projekat izuzetno važan i kompleksan, da posao teče planski, te izrazio nadu da će radovi na tunelu biti završeni u zadatom roku od 1.000 radnih dana.\ntunel Fatničko polje\nizgradnja HE Bileća


Rektorka Ivanka Popović kaže za Tanjug da je Senat potvrdio nameru da svi fakulteti Univerziteta u Beogradu organizuju dopunske rokove, kako bi svi studenti mogli da pokažu svoje znanje, preneo je Blic.\n“Potvrdili smo i spremnost da oni studenti, koji zbog bolesti nisu mogli da izađu na junski ili julski ispitni rok, uz adekavtnu prijavu mogu naknadno, kada ozdrave, da polažu ispite”, navela je Popović.\n“Fakulteti će se prilagođavati odlukama koje donese Krizni štab, ali ograničavanjem ljudi u zatvorenom prostoru stavljamo studente u neravnopravan položaj da pojedinci mogu da polažu usmene ispite, a da u velikim grupama ne mogu da se polažu pismeni ispiti”, rekla je Popović.\nUpitana kada će biti dopunski ispitni rok, ona je rekla da je ta odluka na fakultetima i da u ovom momentu ne može da kaže kada bi to bilo, ali da se zna da školska godina traje do 30. septembra i da dopunski rok mora pre toga da se realizuje.\n“Važno je da je ta odluka doneta na nivou Univerziteta, a tek sada predstoji da se definiše na fakultetima. Nova školska godina na fakultetima neće početi pre nego što se završe svi ispitni rokovi”, rekao je Stojanović za Tanjug.\n“Nakon rezultata ankete videćemo kakva je situacija sa studentima i da li ispitni rokovi treba da se nastave u ovakvim epidemiološkim uslovima”, zaključio je Stojanović.


ODAO POČAST OSNIVAČU REPUBLIKE TURSKE: Novalić posjetio Ataturkov mauzolej u Ankari - GlobalCir\nPremijer Federacije Bosne i Hercegovine Fadil Novalić, sa saradnicima, danas je u Ankari obišao nekoliko razvojnih firmi iz oblasti energetike i modernih tehnologija.\nS čelnicima tih kompanija razgovarano je o mogućnosti saradnje i investiranja u Federaciju Bosne i Hercegovine.\nDanas prijepodne federalni premijer je posjetio Anitkabir, mauzolej osnivača Republike Turske Mustafe Kemala Ataturka, gdje je odao počast, položio vijenac i upisao se u knjigu utisaka.\nPredvečer delegacija putuje za Istanbul, gdje je u večernjim satima planiran sastanak s predsjednikom Privredne komore tog grada, a na kojem bi trebali biti i predstvnici firmi zainteresovanih za ulaganja u BiH.\nNovalić, sa saradnicima, boravi u službenoj posjeti Republici Turskoj, gdje je već dosad održan niz sastanaka s turskim zvaničnicima i privrednicima.


Obrazci i informacije.. – Usk24\nObrazci i informacije..\nOglasi za ne EU građane Foren Kako do posla za ne EU gradjane Obrazci i informacije..\nSchlagwörter: bosna, crna, formulari, gora, njamacka, njemacka, obrazac, obrazci, posao, rad, sarajevo, srbija\nDieses Thema hat 4 Antworten und 1 Teilnehmer, und wurde zuletzt aktualisiert vor 2 Jahre von Halilagic Suad.\nDezember 27, 2018 um 8:33 am #3310\nIspod imate u nastavku objasnjenja i razne informacije o zaposljavanju u Njemackoj\nDezember 27, 2018 um 8:33 am #3311\nKako doci do posla u Njemackoj za Državljane koji ne pripadaju Evropskoj uniji ? (Npr : Bosna i Hercegovina,Makedonija,Srbija,Crna Gora)\nKoji proces je neophodan da bi mogli legalno da radite ?\nRadnik treba prvo da pronađe poslodavca koji ce da potpise sa vama UGOVOR O RADU. Kada dobijete UGOVOR O RADU , tad radnik s tim dokumentima (te sa drugim u zavisnosti od zemlje u koju odlazi) ONLINE pravi termin za RADNU VIZU preko ambasade države u koju želi otići i tamo aplicira za radnu vizu. Tek kada dobije radnu vizu radnikima pravo na rad u drzavi koja mu je izdala Radnu dozvolu.\nSvaki rad bez Radne dozvole se smatra rad na CRNO i u mnogim drzavama je strogo zabranjen i cak povezan sa zatvorskom kaznom i protjerivanjem kao i zabranom ulaska u tu drzavu a moguce i na kompletnu teritoriju EU (sengen). Zato napominjemo da vodite racuna o tom da mozete da radite tek kad dobijete uredne papire.\nAko nemate jos FIRMU koja zeli da vas primi u radni odnos tad pogledajte otvorene oglase od FIRMI koje zele da prave radne dozvole za ne EU gradjane “OVDE”\nDezember 27, 2018 um 8:36 am #3312\nKako do vize pročitajte ovdje\nOvdje pogledajte VIDEO o novom zakonu !


Napomene u vezi sa preporukama\nDopune ishrani nisu lekovi!\nPreporuke predstavljaju idealnu kombinaciju i treba ih više shvatati kao savete a ne kao recepte\nAko sumnjate da li smete neki proizvod koristiti, zapitajte se da li jedete namirnice od kojih je proizvod nastao i odgovorićete sami na svoje pitanje.\nLjudsko telo sastoji se od hiljada milijardi ćelija od kojih je svaka u stanju da izvršava procese neophodne za život. Da bi pravilno funkcionisale, ćelijama u organizmu je potreban redovan unos hranljivih materija koje obavljaju tri odlučujuće, ali vrlo različite uloge: ishranu, obnovu i zaštitu ćelija. Održavanje energije i optimalnog zdravlja na ćelijskom nivou veoma zavisi od adekvatnog unosa hranljivih materija, te pravilne i kvalitetne ishrane tokom dana.\nNažalost, stresno okruženje i današnji način života nepovoljno utiču na obezbeđivanje kvaliteta i balansa u redovnoj ishrani pa se njoj posvećuje sve manje pažnje dok brza hrana postaje svakodnevna navika kako dece i mladih, tako i odraslih. Nedostatak esecijalnih materija u dužem vremenskom periodu tako može dovesti do akutnih ili hroničnih smetnji u organizmu, koje kasnije mogu rezultirati bolešću.\nU narednim poglavljima date su preporuke za korišćenje određenih proizvoda kod određenih smetnji (uslovno podeljenih na pet vrsta stanja) koje mogu biti rezultat hroničnog manjka određenih materija u organizmu. Ono što je važno da istaknemo jeste da su preporuke koje slede nastale kao rezultat nauke i iskustva, pa se kao takve mogu koristiti kao smernice u poboljšanju vašeg zdravlja. U tom smislu ovo nisu medicinski recepti niti zamena za propisani tretman u lečenju kod odredjenih stanja i bolesti! Navedeni proizvodi nisu lekovi već se mogu koristiti isključivo kao dodatak, odnosno, dopuna ishrani zbog korisnih sastojaka koje sadrže u sebi. Ove prehrambene dopune su zapravo koncentrisane prirodne materije koje se dodaju neuravnoteženom obroku da bi se upotpunio i obezbedio organizmu ono što mu je potrebno.\nPrilikom pretraživanja imajte na umu da date preporuke predstavljaju samo idealnu kombinaciju proizvoda za poboljšanje kod određenog stanja. To znači da možete odabrati manji broj proizvoda iz odabrane kategorije ili ih upotrebljavati u manjem obimu od navedenog, u skladu sa preporučenim smernicama.\nNajbolja apsorpcija dodataka ishrani u preporukama koje slede postiže se kada proizvode koristite uz jelo. Ukoliko niste uvek u prilici da to praktično i činite, proizvode u navedenim količinama koristite posle obroka.\nU svakoj od navedenih kombinacija koristite Tre-En-En kao bazu za potpunu ishranu, obnovu i zaštitu ćelijske membrane (1-3 kom uz/posle doručka).